cyanic-selkie/wikianc huggingface dataset:
ലിയനാർഡോ ഡാ വിഞ്ചി
ഡ്രോയിങ്ങുകൾ
മറ്റ് ഡ്രോയിങ്ങുകൾ, അനേകമുള്ള ലേഖനങ്ങളിൽ കാരിക്കേച്ചറുകളായാണ് വരച്ചിരിക്കുന്നത്,കാരണം,അതിശയോക്തിയാണെങ്കിലും,അവയൊക്കെ ജീവിച്ചിരുന്ന,എന്നാൽ ജിവനില്ലാത്ത ശരീരങ്ങളിലെ നിരീക്ഷണത്തിന്റെ ഫലമായി ഉണ്ടായവയാണ്.വാസരി പറഞ്ഞത്, ലിയനാർഡോ ഒരിക്കൽ ഒരു ഹൃദയഹാരിയായ വ്യക്തിയുടെ മുഖം കണ്ടാൽ, ആയാളെ, ആ ദിവസം മുഴുവനും പിന്തുടരുകയും,നിരീക്ഷിക്കുകയും ചെയ്യും, എന്നാണ്. സാലൈയുടെ കൂട്ടുകാരനായ,ഒരു സുന്ദരനായ ചെറുപ്പക്കാരനെ കുറിച്ചും,മറ്റ് സൗന്ദര്യമുള്ള ചെറുപ്പക്കാരെകുറിച്ചും, അസംഖ്യം പഠനങ്ങൾ അദ്ദേഹം നിർവഹിച്ചിട്ടുണ്ട്,അവരൊക്കേയും ആകർഷണീയമായ മുഖ ഭാവമുള്ളവരായിരുന്നു,അതുകൊണ്ടുതന്നെ അവർ "ഗ്രേഷ്യൻ ‍പ്രോഫൈൽ" എന്നറിയപ്പെട്ടു. ആ മുഖങ്ങൾക്ക് ധീരയോദാക്കാന്മാരുടെ ഭാവവുമുണ്ടായിരുന്നു. സാലൈ പ്രത്യക്ഷനായിരിക്കുന്നത് ഫാൻസി വസ്ത്രങ്ങൾ അണിഞ്ഞ രൂപത്തിലാണ്.ലിയനാർഡോവിന് ചിലപ്പോൾ അറിഞ്ഞിരിക്കാം,ഇവയൊക്കെ നാടകത്തിന്റെ രംഗങ്ങൾക്കായി സഹായിച്ചേക്കാം എന്ന്.മറ്റുള്ള അതിസൂക്ഷ്മമായ ഡ്രോയിങ്ങ്സും തുണിത്തരങ്ങളെകുറിച്ചുള്ള പഠനങ്ങൾ എടുത്ത് പറയുന്നു.ലിയനാർഡോയുടെ മുദ്രപതിപ്പിച്ച മാറ്റത്തിലൊന്ന്,ആദ്യകാല ചിത്രങ്ങളിലെ ഈ തുണിത്തരങ്ങളെ വരക്കുന്നതായിരുന്നു. മറ്റൊരു, പലപ്പോഴായി പുനനിർമ്മിക്കാൻ കഴിയുന്ന ഡ്രോയിങ്ങ്സിലൊന്നാണ് 1479-ൽ ഫ്ലോറൻസിൽ വച്ച് വരച്ച, പാസ്സി കൊൺസ്പിറസി -യിൽ കൊല്ലപ്പെട്ട ലോറൻസോ ഡി മെഡികി യുടെ സഹോദരനായ ഗ്വില്യാനോ യുടെ മരണവുമായി ബന്ധപ്പെട്ട,  ബെർനാർഡോ ബാറോൺകെല്ലിയു ശരീരത്തെ കാണിക്കുന്ന, ഭീകരമായ ഒരു ചിത്രം. പക്ഷപാതരഹിതമായ ധർമ്മനീതി യോടെ ,ലിയനാർഡോ മിറർ റൈറ്റിങ്ങിന് റജിസ്റ്റർ ചെയ്തു.ലിയനാർഡോ മരിക്കുന്ന സമയത്ത് ബാർണോക്കെല്ലി ആ മിറർ റൈറ്റിങ്ങോടുകൂടിയ കുപ്പായമാണണിഞ്ഞിരുന്നത്.
ലേഖനങ്ങളും, നോട്ടുകളും
റിനെസ്സാൻസ് -ലെ മാനവികത -യുട കാലഘട്ടം അറിയപ്പെടുന്നത്,ശാസ്ത്രത്തിലേയും, കലയിലേയും ഇരു ധ്രുവങ്ങൾ പോലുള്ള വ്യത്യാസങ്ങളെ അന്യോനം വ്യത്യാസപ്പെടുത്താത്ത കാലമെന്നാണ്,ബഹുമുഖ പ്രതിഭയായ,ഡാവിഞ്ചി ശാസ്ത്രവും, വാസ്തുവിദ്യയും പഠിച്ചിട്ടുണ്ട്,അതദ്ദേഹത്തിന്റെ കലാ പ്രവർത്തനങ്ങളിൽ പ്രതിഫലിക്കുന്നുമുണ്ട്. ഈ പഠനങ്ങളൊക്കെ നോട്ടുകളായും,ഡ്രോയിങ്ങ്സുകളായും, 13,000 പേജുകളിലായി രേഖപ്പെടുത്തിയിട്ടുണ്ട്,ഇത് സാധ്യമായത്,ഫ്യൂസ് ആർട്ടിലൂടേയും, പ്രകൃതിയുടെ തത്ത്വശാസ്ത്രത്തിലൂടേയും ആണ്(ആധൂനികകാലത്തെ ആധൂനിക ശാസ്ത്രം).ഇവയൊക്കെ നിർമ്മിച്ചതിനും,നിർമ്മിക്കപ്പട്ടതിനും കാരണം ലിയനാർഡോയുടെ ജീവിതവും,സഞ്ചാരവും,പിന്നെ ചുറ്റുമുള്ള ലോകത്തിലൂടെയുള്ള തുടർച്ചയായുള്ള നിരീക്ഷണവുമാണ്.
ലിയനാർഡോയുടെ മിക്ക എഴുത്തു രീതിയും മിറർ റൈറ്റിങ്ങിലൂടെയായിരുന്നു.ചിലപ്പോൾ ഇതിന്റെ കാരണം നാം നിർദ്ദേശിച്ച കാരങ്ങൾക്കതീതമായേക്കാം.ലിയനാർഡോ തന്റെ ഇടത് കൈ കൊണ്ട് എഴുതാൻ തുടങ്ങിയത്,വലതുവശത്തു നിന്ന് ഇടത്തേ വശത്തേക്ക് എഴുതി പോകുവാൻ എളുപ്പമായതുകൊണ്ടാവാം. അദ്ദേഹത്തിന്റെ നോട്ടുകളും,ഡ്രോയിങ്ങ്സും ചിന്തയുടേയും,താത്പര്യത്തിന്റേയും വിശാലതയാണ് തുറന്നിടുന്നത്,സാധാരണ പലചരക്ക്കച്ചവടക്കാൻ പലചരക്ക് സാധനങ്ങളുടെ ലിസ്റ്റ് ഇടുന്നതുപോലെ.പിന്നെ ജനങ്ങൾ,അദ്ദേഹത്തിന്റെ അതിസങ്കീർണമായ ചിറകുകളുടേയും,ജലത്തിലൂടെ നടക്കാനുതകുന്ന ഷൂസുകളുടേയും ഡിസൈനുകൾ കണ്ട് പണവും ഉപഹാരവുമൊക്കെ നൽകിയിരുന്നു.ഇതിൽ അദ്ദേഹത്തിന്റെ പെയിന്റിങ്ങുകൾക്കാവശ്യമായ കൂട്ടുകളും,വിശദാംശങ്ങളെകുറിച്ചും,തിരശ്ശീലയെകുറിച്ചുമുള്ള പഠനങ്ങളും,മൃഗങ്ങളുടേയും,കുഞ്ഞുങ്ങളുടേയും, മുഖത്തേയും,മുഖഭാവങ്ങളേയും കുറിച്ചുള്ള പഠനങ്ങളും,അവയവപഠനത്തിനായി ശരീരം കീറലും,സസ്യപഠനവും,പാറകളുടെ മാറ്റങ്ങളും,നീർച്ചുഴികളും,യുദ്ധാനന്തര യന്ത്രങ്ങളും,പറക്കുന്ന യന്ത്രങ്ങളും,തത്വശാസ്ത്രവുമെല്ലാം ഉൾപപെ്ട്ടിരിക്കുന്നു.
ലിയനാർഡോയുടെ കുറിപ്പുകൾക്കുള്ള കൃത്യമായ ചിട്ടയും,ക്രമവും ഉദ്ദേശിച്ച പ്രസിദ്ധീകരണത്തിനെ കൂടുതൽ സുഗമമാക്കി.പക്ഷെ,അദ്ദേഹത്തിന്റെ മറ്റു പല കുറിപ്പുകളിലും,ഉദാഹരണത്തിന് മനുഷ്യന്റെ ജനിക്കുന്നതിനുമുമ്പുള്ള ഹൃദയത്തെ എടുക്കുകയാണെങ്കിൽ,ഒരു ഷീറ്റിൽ,ഒരു വിഷയത്തിൽ തന്നെ, ചുറ്റും വിശദീകരണവും,ചിത്രവും നിറഞ്ഞിരിക്കും. അക്കാരണങ്ങളാൽ അതൊന്നും, ആരും പ്രസിദ്ധീകരിച്ചില്ല,അതുകൊണ്ടുതന്നെ ലിയനാർഡോയുടെ ജീവിതം ഇപ്പോഴും നിഘൂഡമായി മറഞ്ഞിരിക്കുന്നു.
ശാസ്ത്രീയപരമായ പഠനങ്ങൾ
ലിയനാർഡോയുടെ അഭിപ്രായം, ശാസ്ത്രമെന്നത് നിരീക്ഷിക്കേണ്ട ഒന്നാണ് എന്നാണ്:അദ്ദേഹം ഒരു അത്ഭുതകാഴ്ചയെ അത് കാണിക്കുന്ന അങ്ങേയറ്റത്തെ സൂ്ഷ്മതലത്തേയും ഒരുതരത്തിലുള്ള പരീക്ഷണങ്ങളും,സൈദ്ധാന്തികമായ വിശദീകരണങ്ങളും ഇല്ലാതെ മനസ്സിലാക്കാൻ ശ്രമിച്ചു. ലിയനാർഡോ ലാറ്റിനിലേയും കണക്കിലേയും പ്രാദേശിക വിദ്യഭ്യാസത്തിലായിരിക്കുമ്പോൾ തന്റെ സമകാലീനാരായാ പഠിതാക്കളൊന്നും ലിയനാർഡോ ഒരു ശാസ്ത്രകാരൻ എന്ന് അംഗീകരിച്ചിരുന്നില്ല,എങ്ങനെയിരുന്നാലും അദ്ദേഹം തനിക്കു തന്നെ ലാറ്റിൽ പഠിപ്പിച്ചുകൊടുത്തു.പിന്നീട് 1490 കളിൽ അദ്ദേഹം ലൂക്കാ പസിയോളിയുടെ കീഴെ കണക്ക് പഠിക്കാൻ പോകുകയും, "പാസിയോളിയയുടെ പുസ്തകമായ ഡി ഡിവിന പ്രോപ്പോർഷ്യയോൺ -ൽ പ്രസിദ്ധീകരിക്കുന്നതിനായി" എന്ന് കൊത്തിവച്ചിരിക്കുന്ന, സാധാരണ ഖരത്തിന്റെ, അസ്ഥികൂടത്തെപ്പോലുള്ള, വളരെ ഗ്രഹനമായ ഒരു ഡ്രോയിങ്ങ് നിർമ്മിക്കുകയും ചെയ്തു,ഇത് 1509 -ൽ പാസിയോളിയയുടെ പുസ്തകത്തിൽ പ്രസീദ്ധീകരിച്ചു.
ഇത് കാണിച്ചത്,ലിയനാർഡോ,അദ്ദേഹത്തിന്റെ ലേഖനങ്ങളിലൂടെ പുതിയ ഒരു വ്യത്യസ്തമായ ഗവേഷണപഠനപ്രബന്ധം,വ്യത്യസ്തമായ ഒന്നായി പ്രസിദ്ധീകരിക്കാവുന്ന ഒന്ന് ആസുത്രണം ചെയ്തുകൊണ്ടിരിക്കുയാണ് എന്നാണ്.ശരീരശാസ്ത്രത്തിലെ ഒരു യുക്തിയുക്തമായ ഗവേഷണപ്രബന്ധം ആണതെന്ന് 1517-ൽ കാർഡിനാൽ ഡി ആരാഗോണിന്റെ സെക്രട്ടറിയുടെ വീട്ടിലേക്ക് പോകുമ്പോൾ പറഞ്ഞിരിക്കണം. അനാട്ടമി പഠനങ്ങളിലെ ലിയനാർഡോയുടെ സംഭാവനങ്ങളുടെ ഭാവങ്ങളും, പ്രകാശവും പ്രകൃതിദൃശ്യവും കൂട്ടിചേർത്ത് അദ്ദേഹത്തിന്റെ ശിഷ്യനായ ഫ്രാൻസെസ്കോ മെൽസി കോഡെക്സ് ഉർബിനാസ് എന്ന പേരിൽ,നിക്കോളാസ് പൗസിൻ എന്ന ക്ലാസ്സിക്കൽ പെയിന്ററുടെ ഡ്രോയിങ്ങുകളെകുറിച്ച് കൊത്തിവച്ച പുസ്തകം 1651-ൽ ഇറ്റലിയിലും, 1724 -ൽ ജെർമനിയിലും പ്രസിദ്ധീകരിച്ചു. അറാസ്സെയുടെ വാക്കുകൾ അനുസരിച്ച്,ഫ്രാൻസിലുള്ള ആ ഗവേഷണപഠനപ്രബന്ധം 62 എഡീഷനുകളായി,പതിനഞ്ച് വർഷം കൊണ്ട് പുറത്തിറങ്ങുകയും,ലിയനാർഡോ, "കലയിലെ ഫ്രെഞ്ച് ആക്കാദമിക്ക് ചിന്തകളുടെ പൂർവ്വഗാമി" എന്നറിയപ്പെടുകയും ചെയ്തു.
ലിയനാർഡോയുടെ, പരീക്ഷണങ്ങളും,ഒരു ശുദ്ധമായ ശാസ്ത്രീയപരമായ മാർഗ്ഗം സ്വീകരിച്ചതായിരുന്നു,അതിനോടൊപ്പമുള്ളതും, സമ്പൂർണമായതുമായ നിരീക്ഷണങ്ങളുടെ ഫലമായി ലിയനാർഡോ ഒരു ശാസ്ത്രകരാനെന്ന് നിലയ്ക്ക്, അദ്ദേഹത്തിന്റെ നിരീക്ഷണ പരീക്ഷണ ശൈലി,ഇക്കാര്യത്തിൽ ലിയനാർഡോയെ പിൻതുടർന്ന ഗലീലിയോയുടേയും ,ന്യൂട്ടന്റേയും മറ്റു ശാസ്ത്രകാരന്മാരുടേയും,പരീക്ഷണരീതിയിൽ നിന്നും വ്യത്യസ്തമാണെന്ന്  ഫ്രിജിയോഫ് കാപ്ര പറഞ്ഞു,അദ്ദേഹത്തിന്റെ സിദ്ധാന്തവാദവും,സാങ്കൽപികസിദ്ധാന്തീകരണവും കലയിലും,മറ്റിതര പെയിന്റിങ്ങുകളിലും സമന്വയിപ്പിച്ചിട്ടുണ്ട്.
ശരീരശാസ്ത്രം
പ്രസിദ്ധനായ ഒരു ചിത്രകാരനായതുകൊണ്ടു തന്നെ, ലിയനാർഡോക്ക് ഫ്ലോറൻസിൽ സ്ഥിതിചെയ്യുന്ന സാന്റാ മറിയ നൂവോ യുടെ ആശുപത്രിയിലേയും പിന്നീട്, മിലാനിലേയും,റോമിലേയും ആശുപത്രികളിൽ നിന്ന് മരിച്ച ഉടലുകൾ എടുക്കുവാനും അവയവ പഠനങ്ങൾക്കായി കീറിമുറിക്കാനും അനുവാദം ഉണ്ടായി.1510 മുതൽ 1511 വരെ അദ്ദേഹം മാർക്കാന്റോണിയോ ഡെല്ലാ ടോറെ എന്ന ഡോക്ടറുമായി കൂടിചേർന്ന് പഠനങ്ങൾ നടത്തി.അങ്ങനെ ലിയനാർഡോ ശരീരശാസ്ത്രത്തിലെ പഠനങ്ങളുടെ അടിസ്ഥാനത്തിൽ 240 വിശദാമായ ഡ്രോയിങ്ങ്സുകളും,13,000 കുറിപ്പുകളും നിർമ്മിച്ചു. ഈ പേപ്പറുകളൊക്കെ അദ്ദേഹത്തിന്റെ പിൻതുടർച്ചക്കാരിലേക്ക് ഉപേക്ഷിച്ചു,ഫ്രാൻസെസ്കോ മെൽസി,പ്രസിദ്ധീകരണത്തിനായി അദ്ദേഹത്തിന്റെ പഠനങ്ങളെ ആഴത്തിൽ നിരീക്ഷിച്ചു,പക്ഷെ അത് അത്ര എളുപ്പമായിരുന്നില്ല,കാരണൺ ലിയനാർഡോയുടെ എഴുത്ത് ശൈലി സവിശേഷമായ ഒന്നായിരുന്നു. 1632 ഫ്രാൻസിൽ, ലിയനാർഡോയുടെ ശരീരശാസ്ത്രത്തിലേയും,പെയിന്റിങ്ങിലെ ഗവേഷണപ്രബന്ധങ്ങളിലേയും വളരെ കുറച്ച് കാര്യങ്ങളുൾപ്പെടുത്തി അത് പ്രസിദ്ധീകരിച്ചു,പക്ഷെ അത് പൂർത്തിയാക്കാൻ, മെൽസി മരിച്ച് 50 വർഷം കഴിഞ്ഞിട്ടും, ആരും ശ്രമിച്ചില്ല.മെൽസി ഈ പ്രസിദ്ധീകരണത്തിനിന്റെ ഈ ചാപ്റ്ററിൽ ചേർക്കേണ്ടതിനാവശ്യമായ അസംസ്കൃതവസ്തുക്കൾ ആവശ്യമാണെന്ന് വിളമ്പരം ചെയ്തപ്പോൾ,അവർ ചില ,ശരീരശാസ്ത്രജ്ഞരേയും,കലാകാരന്മാരേയും അതിനായി ഉപയോഗിക്കുകയാണ് ചെയ്തത്,അതിൽ അവരുടേയടുത്തുനിന്ന് കുറച്ച് ഡ്രോയിങ്ങുകൾ വാങ്ങിയ വാസരിയും,കെല്ലിനി -യും,ആൽബ്രെട്ട് ഡ്യൂറർ -ം അതിലുൾപ്പെടുന്നു.
ലിയനാർഡോയുടെ ശരീരശാസ്ത്ര ഡ്രോയിങ്ങുകളിൽ മനുഷ്യന്റെ അസ്ഥികളെകുറിച്ചും,അതിന്റെ ഭാഗങ്ങളെകുറിച്ചും,പിന്നെ പേശികളെകുറിച്ചും, സ്നായുക്കളെകുറിച്ചും ഉള്ള ഡ്രോയിങ്ങുകൾ ഉൾപ്പെടുന്നു.അദ്ദേഹം അസ്ഥിയുടെ സാങ്കേതികമയാ പ്രവർത്തികളും,പേശികളുടെ ചലനവും, എല്ലാം ഒരു നിശിച്ത ആനുപാതത്തിൽ പ്രോയോഗിക്കുന്നത് എന്നതിനെകുറിച്ച് ആധൂനിക ശാസ്ത്രത്തിന്റെ ബയോമെക്കാനിക്സിനായി പ്രവചിച്ചു. ലിയനാർഡോ ഹൃദയത്തേയും, രക്തചംക്രമണവ്യൂഹത്തെേയും,പ്രത്യുൽപ്പാദനാവയവങ്ങളേയും മറ്റ് ആന്തരീക അവയവങ്ങളേയും,ഗർഭാശയത്തിരിക്കുന്ന ജനിച്ചിട്ടില്ലാത്ത മനുഷ്യകുഞ്ഞിന്റെ ആദ്യത്തെ ശാസ്ത്രീയപരമായ ഒരു ഡ്രോയിങ്ങ് ഉണ്ടാക്കുവാനായി വരച്ചിട്ടുണ്ട്. എന്നാൽ ഈ വരകളും,കുറിപ്പുകളും ആ കാലഘട്ടത്തെ ജനങ്ങളുടെ മനസ്സിന്റെ വ്യാപ്തിയിൽ നിന്നും വളരെ മുന്നോട്ടുപോയതായിരുന്നു,എന്നാലുമത് പ്രസിദ്ധീകരിച്ചിരുന്നെങ്കിൽ നിസ്സംശയമായി അപ്പോഴത്തെ വൈദ്യശാസ്ത്ര രംഗത്ത് അത് വലിയൊരു മാറ്റം വരുത്തുമായിരുന്നു.
ഒരു കലാകാരൻ എന്ന നിലക്കു തന്നെ,ലിയനാർഡോ അടുത്തബന്ധം പുലർത്തി,മനുഷ്യന്റെ വികാരവിചാരങ്ങളെകുറിച്ചും, മനഃശാസ്ത്രത്തെകുറിച്ചും,പ്രായത്തിന്റെ പ്രതിഫലങ്ങളെകുറിച്ചും പഠിച്ചു.അദ്ദേഹം സൗന്ദര്യമില്ലാത്തവരെന്ന നിനക്കുന്നവരുടേയും,രോഗം ബാധിച്ചവരുടേയും നിരവധി രൂപങ്ങൾ വരച്ചിട്ടുണ്ട്. ലിയനാർഡോ ധാരാളം ജന്തുക്കളേയും ശരീരശാസ്ത്രപരമായി പഠിക്കുകയും,വരച്ചിട്ടുമുണ്ടായിരുന്നു,അവയിൽ പശു,പക്ഷികൾ,കുരങ്ങന്മാർ,കരടി,തവളകൾ എന്നിവയും ഉൾപ്പെടുന്നു,ഒപ്പം ഇതിലെ ഇവയുടെ അസ്ഥികൂടത്തെ മനുഷ്യന്റേതുമായി താരതമ്യപ്പെടുത്തിനോക്കുമ്പോൾ അത് മനുഷ്യന്റേത് സമാനമാണ് മനസ്സിലാക്കാം.പിന്നെ അദ്ദേഹം കുറച്ച് കുതിരകളെകുറിച്ചുള്ള പഠനങ്ങളും നടത്തിയിട്ടുണ്ട്.
വാസ്തുവിദ്യയും നിർമ്മിതികളും
ലിയനാർഡോയുടെ ജീവിതകാലഘട്ടത്തിൽ അദ്ദേഹം ഒരു വാസ്തുവിദ്യകാരനെന്ന നിലയിലും പ്രശസ്തിപ്പെട്ടിരുന്നു.ലുഡോവിക്കോ ഇൽ മോറോ -യ്ക്കയച്ച കത്തിൽ തങ്ങളുടെ നഗരത്തിന്റെ സംരക്ഷണത്തിനും,വളഞ്ഞാക്രമണത്തിനുമായി ഒരുതരം യന്ത്രം രൂപകൽപ്പന ചെയ്യുകയാണെന്ന് എഴുതി.അദ്ദേഹം പിന്നെ,1499 കളിൽ വെനീസിലേക്ക് പോയപ്പോൾ അവിടെ ഒരു വാസ്തുവിദ്യുടെ ജോലി തരപ്പെടുകയും,ആ നഗരത്തെ സംരക്ഷിക്കാനായി,ചലിക്കുന്ന ബാരിക്കേഡുകൾ നിർമ്മിക്കുകയും ചെയ്തു.കൂടാതെ ലിയനാർഡോ, നിക്കോളോ മാക്കിയവെല്ലിയുടെ കൂടെ ആർണോനദി വഴിതിരിച്ചിവിടുന്ന പ്രോജക്റ്റും ഏറ്റെടുത്ത് പൂർത്തീകരിച്ചിട്ടുണ്ട്. ലിയനാർഡോയുടെ നിർമ്മാണങ്ങളിൽ പ്രായോഗികമായതും,അപ്രായോഗികമായതും ഉൾപ്പെടുന്നു.സംഗീതോപകരണങ്ങൾ,ലിയനാർഡോയുടെ മെക്കാനിക്കൽ ക്നൈറ്റ്(ലിയനാർഡോയുടെ റോബോട്ട്),ഹൈഡ്രോളിക് പമ്പുകൾ,റിവേഴ്സിബിൾ ക്രാങ്ക് മെക്കാനിസം,ഫിന്നർ മോർട്ടാർ ഷെൽസ്,സ്റ്റീം കേനൺ എന്നിവകൊണ്ടത് ഉദാഹരിക്കാം.
1502 -ൽ അദ്ദേഹം,കോൺസ്റ്റാന്റിനോപ്പിളിലെ ഓട്ടോമൻ സുൽത്താൻ, ബെയാസിദ് രണ്ടാമൻ എന്നിവർക്കായി സിവിൽ എഞ്ചിനീയറിങ്ങ് പ്രോജക്റ്റിന്റെ ഭാഗമായി, 720,അടി (220 m) വലിപ്പമുള്ള ഒരു പാലത്തിന്റെ രൂപരേഖ വരച്ചു.ഈ പാലം രൂപകൽപ്പന ചെയ്തത് ബോസ്ഫറസിന്റെ വായ്ഭാഗമായും,വാതിലായും, അറിയപ്പെടുന്ന ഗോൾഡ് ഹോർണിനുവേണ്ടിയായിരുന്നു.പക്ഷെ ബെയാസിദ് ഈ പാലം പണിയുക അസാധ്യമാണെന്ന് വിശ്വിസിച്ചു,അതുകൊണ്ടുതന്നെ ബെയാസിദ് ഇതിനായി ലിയനാർഡോയെ പിന്തുണച്ചില്ല.എന്നിരുന്നാലും 2001 -ൽ,നോർവേയിൽ ലിയനാർഡോയുടെ രൂപകൽപ്പനപ്രകാരം ഒരു കുഞ്ഞു പാലം നിർമ്മിച്ചതിന്റെ ഫലമായി അദ്ദേഹത്തിന്റെ ദർശനം സാക്ഷാത്കരിക്കപ്പെട്ടു.
ലിയനാർഡോയുടെ, 1505-ൽ എഴുതപ്പെട്ട പക്ഷികളുടെ പറക്കലിനെകുറിച്ചുള്ള കോഡെക്സും,അതിനെകുറിച്ചുള്ള ധാരാളം പഠനങ്ങളും നിർമ്മിക്കപ്പെട്ട പറക്കുന്ന പ്രതിഭാസമായിരുന്നു അദ്ദേഹത്തിന്റെ ജീവിതത്തെ ഏറ്റവും കൂടുതൽ ആകർഷിച്ചത്.മറ്റുപല പറക്കുന്ന യന്ത്രങ്ങളും, നിർമ്മിക്കാൻ ലിയനാർഡോക്കിത് പ്രചോദനമായി,അങ്ങനെ നിർമ്മിച്ച യന്ത്രങ്ങളിൽ, പക്ഷികളെ പോലെ ചിറകുകൾ തുടർച്ചയായി അടിച്ച് പറക്കുന്ന ആകാശനൗകകളായ ഓർണിതോപ്പ്റ്ററുകളും , ഹെലികോപ്റ്ററിലെ റോട്ടർ ഘടിപ്പിച്ചതുപോലുള്ള മറ്റൊരു യന്ത്രവും ഉൾപ്പെടുന്നു. ബ്രിട്ടീഷ് ടെലിവിഷൻ സ്റ്റേഷനിലെ ചാനൽ 4 ലിയനാർഡോയുടെ സ്വപ്ന യന്ത്രങ്ങൾ എന്ന പേരിൽ ലിയനാർഡോ ഡാ വിഞ്ചിയുടെ ഡോക്കുമെന്ഡറി  2003 -ൽ പുറത്തിറക്കാനായി കമ്മീഷൻ ചെയ്തു.ലിയനാർഡോയുടെ പാരച്യൂട്ട്, ജൈന്റ് ക്രോസ്സ് ബൗ പോലുള്ള യന്ത്രങ്ങളുടെ ഡിസൈനുകൾ അതിനുശേഷം നിർമ്മിക്കപ്പെടുകയും,പരീക്ഷിക്കുകയും ചെയ്തു. അതിൽ ചിലതൊക്കെ വിജയകരമായി,എങ്കിലും മറ്റുള്ളതൊക്കെ ക്ഷണനേരത്തേക്ക് മാത്രമേ വിജയകരമായുള്ളൂ.
പ്രസിദ്ധരുടെ മതിപ്പ്
ലിയനാർഡോ ജീവിച്ചിരിക്കുന്ന കാലത്ത് തന്നെ അദ്ദേഹത്തിന്റെ പ്രസിദ്ധി, ലിയനാർഡോയെ ഒരു മൂല്ല്യമുള്ള ഒന്നായി കണക്കാക്കി ഫ്രാൻസിസ് ഒന്നാമൻ കൊട്ടാരത്തിലേക്ക് കൊണ്ടുപോകാനിടയാക്കിയിരുന്നു,ഒപ്പം അദ്ദേഹത്തിന്റെ വാർദ്ധക്യകാലത്തും വേണ്ട പരിചരണം നൽകുകയും ചെയ്തു. രസകരമെന്തെന്നുവച്ചാൽ ലിയനാർഡോക്ക് ഒരിക്കലും തരംതാണേണ്ടിവന്നിട്ടില്ല.ജനകൂട്ടം ഇപ്പോഴും ലിയനാർഡോയുടെ പ്രശ്സ്തിയേറിയ ചിത്രങ്ങൾ കാണാൻ തുടിച്ചുകൊണ്ടിരിക്കുന്നു,ടീ.ഷേർട്ടുകൾ ഇപ്പോഴും അദ്ദേഹത്തിന്റെ ചിത്രങ്ങളെ താങ്ങികൊണ്ടിരിക്കുന്നു,പിന്നെ എഴുത്തുകാർ ലിയനാർഡോയുടെ സ്വകാര്യജീവിതത്തെകുറിച്ചും,അസാമാന്യബുദ്ധിയെകുറിച്ചും വർണ്ണിച്ചുകൊണ്ടിരിക്കുന്നു,ചുരുക്കിപറഞ്ഞാൽ,അദ്ദേഹംതന്നെയാണ്  നാമിപ്പോഴും ചിന്തിച്ചുകൊണ്ടിരിക്കുന്ന ഒരു അത്യപൂർവ്വ ബുദ്ധിമാൻ.
ജോർജിയോ വസാരി -യുടെ ലൈവ്സ് ഓഫ് ആർട്ടിസ്റ്റ് എന്ന പുസ്തകത്തിലെ  1568-ൽ  അധികപ്പെടുത്തിയ എഡീഷനിൽ ലിയനാർഡോ ഡാ വിഞ്ചിയെ പരിചയപ്പെടുത്തുകയും ഇങ്ങനെ എഴുതുകയും ചെയ്തിട്ടുണ്ട്.
"കാലത്തിന്റെ സാധാരണ കറക്കത്തിൽ സ്ത്രീയും,പുരുഷനും, അവരുടേതായ അസാമാന്യ കഴിവോടെ ജനിക്കുന്ന,എന്നാൽ യാദൃച്ഛികമായി നമ്മുടെ വിശിഷ്ടമായ പ്രകൃതി, സ്വർഗ്ഗാതീതമായ ശരീരസൗന്തര്യത്തോടേയും,ആത്മാവിന്റെ പാപവിമുക്താവസ്ഥയോടേയും,മറ്റൊരാളെ കണ്ട് അയാളിൽ നിന്നകലുമ്പോൾ ആ വ്യക്തിയിൽ സമൃദ്ധിയെ നിറക്കുന്ന കഴിവോടേയും,അങ്ങനെ അവന്റെ ഓരോ ചലനവും,മനുഷ്യ കഴിവിനുമപ്പുറം ദൈവത്തിന്റെ വഴിയിലൂടെ നടക്കുന്നവനുമായ ഒരേയൊരു മനുഷ്യനെ നിർമ്മിക്കുന്നു.ആ അയാൾ ലിയനാർ ഡാ വിഞ്ചി ആണെന്ന് എല്ലാവർക്കും അറിയാം.അദ്ദേഹം തന്നെയാണ് അിതസാമാന്യമായ ശരീരസൗന്തര്യത്തോടുകൂടിയ കലാകാരനും,പ്രദർശിപ്പിച്ചതിലൊക്കെ ആകർഷത്വം നിറ‍ച്ചതും,തന്റെ അറിവ് താൻ തന്നെ പാകമാക്കിയതുമായ ഒരു മനുഷ്യൻ."
പിന്നീടുള്ള അദ്ദേഹത്തിന്റെ സ്വാധീനിച്ചത് എഴുതപ്പെട്ട പുസ്തകങ്ങളിലെ പെയിന്റർമാരും,വിമർശകരും,ചരിത്രകാരന്മാരും,ആയിരുന്നു.ബാൾഡാസരെ കാസ്റ്റിഗലിയോൺ,1528 -ൽ എഴുതപ്പെട്ട Il കോർട്ടെഗിയാമോ (ദി കോർട്ടിയർ) -ന്റെ രചീതാവ്:"... ലോകത്തിലെ ശ്രേഷ്ഠനായ മറ്റൊരു പെയിന്റർ താൻ തന്നെ അതുല്യനായ ഈ ചിത്രത്തിനുമുന്നിൽ തലതാഴ്ത്തുന്നു ..." ഈ ജീവിചരിത്രകാരൻ"അനോണിമോ ഗാഡിയാനോ" എന്നറിയപ്പെടുമ്പോൾ എഴുതി, c. 1540:"വിശ്വജനനീയവും,,വളരെ അപൂർവ്വമായ,അദ്ദേഹത്തിന്റെ ബുദ്ധിയെ, പ്രകൃതിയുടെ അസാധാരണത്വം നിറഞ്ഞുനിൽക്കുന്ന ഒന്ന് എന്ന് വിശേഷിപ്പിക്കാം ..."
19 -ാം നൂറ്റാണ്ടിലെ ഹെന്റി ഫ്യൂസെലി 1801 -ൽ ലിയനാർഡോയെ കുറിച്ച് എഴുതിയതോടെ ലിയനാർഡോയുടെ പ്രതിഭാശാലിത്വത്തിന് കൂടുതൽ പ്രോത്സാഹനങ്ങൾ ലഭിച്ചു:"അലങ്കാര പൊലിമയെ ഉടനെ തന്നെ ലിയനാർഡോ  മുറിച്ചുമാറ്റിയപ്പോൾ,പഴയ മേന്മകൾ തമ്മിലുള്ള അന്തരം വർദ്ധിച്ചതോടെ ആധൂനിക കലക്ക് ഉദയമായി:പ്രതിഭാശാലിത്വത്തിന്റെ എല്ലാ കൂട്ടിചേരുവകളും,മൂലകങ്ങളും കൊണ്ട് നിർമ്മിതമായവൻ..." ഇത് എ.ഇ. റിയോ 1861 -ൽ എഴുതിയിയതിൽ പ്രതിഫലിക്കുന്നുണ്ട്:"ലിയനാർഡോ തന്റെ കഴിവിന്റെ കാഠിന്യത്തിലും,ബലത്തിലും,മറ്റ് കലാകാരന്മാരേക്കാൾ ഉയർന്ന പദവിയിലെത്തി."
അങ്ങനെ 19 -ാം നൂറ്റാണ്ടായതോടെ,ലിയനാർഡോയുടെ ചിത്രങ്ങളേക്കാൾ കൂടുതൽ പ്രചാരം അദ്ദേഹത്തിന്റെ കുറിപ്പുകൾക്കും,ലേഖനങ്ങൾക്കും കിട്ടി.ഹിപ്പോലിടെ ടൈൻ 1866 -ൽ ഇങ്ങനെ എഴുതി:"ഇത്രയും വിശ്വജനനീയവും,അശക്തമായി നിറവേറ്റിയും,അനന്തതക്കായുള്ള ആഗ്രഹവും, എന്നാൽ  പ്രകൃതീയമായിതന്നെ നിർമ്മിതമായവനും,തന്റെ നൂറ്റാണ്ടും ഇനി വരുന്ന നൂറ്റാണ്ടുകളും ഒക്കെ ഓർക്കപ്പെടുന്നവനുമായ ഡാവിഞ്ചിയ്ക്ക്  ഒരു ഉദാഹരണം കണ്ടെത്താൻ കഴിയില്ല." കലാ ചരിത്രകാരനായ ബെർനാർഡ് ബെറെൻസൺ 1896 -ൽ ഇങ്ങനേയും എഴുതി:"ഒരു പക്ഷെ ലിയനാർഡോയാണ് കൃത്യമായ വിദ്യഭ്യാസമുള്ള ഒരു കലാകാരൻ എന്ന് നമുക്ക് പറയാം:അദ്ദേഹം കൈവയ്ക്കാത്ത മേഖലകളില്ല,അതോടെ അവയൊക്കെ അവയുടെ അനശ്വരമായ ദീപ്തിയിലേക്കെത്തുന്നു.അസ്ഥികൂടത്തിന്റെ ചേദത്തെകുറിച്ചുള്ള പഠനങ്ങളെയെടുക്കുകയാണെങ്കിൽ,അത് പേശികളെകുറിച്ചുള്ള പഠനങ്ങളാകാം, അദ്ദേഹം അതിന്റെ ഒരു വരക്കുതന്നെ പ്രകാശവും,ഷെയിഡും കൃത്യമായി പ്രയോഗിച്ചു, അങ്ങനെ അന്ത്യം, ജീവിതമൂല്യങ്ങളെ കൈമാറ്റം ചെയ്യുന്ന ഒരു  ഉപാധിയായി അത് മാറുകയും ചെയ്തു."
ലിയനാർഡോയുടെ പ്രതിഭാശാലിത്വത്തിന്റെ പ്രസക്തി ഇപ്പോഴും അടങ്ങാതെ തുടർന്നുപോകുന്നു;വിദഗ്ദ്ധർ അദ്ദേഹത്തിന്റെ എഴുത്തുകൾ തർജ്ജമ ചെയ്തു,ചിത്രങ്ങൾ ശാസ്ത്രീയ സാങ്കേതി വിദ്യകൾ ഉപയോഗിച്ച് വിശകലനം ചെയ്തു,രേഖപ്പെടുത്തിവച്ച രേഖകൾ,എന്നാൽ കണ്ടെത്തിയിട്ടില്ലാത്തവ,ഇന്ന്  തേടികൊണ്ടിരിക്കുകയും ചെയ്യുന്നു. ലിയാനാ ബോർട്ടോലോൺ,1967-ൽ എഴുതികൊണ്ടിരിക്കുന്നതിനിടയ്ക്ക് പറഞ്ഞു."താത്പര്യത്തിന്റെ ദ്വിന്നാത്മകത അദ്ദേഹത്തിന് വ്യത്യസ്ത മേഖലകളിൽ അറിവ് നേടാൻ ഉത്തേജകമായി...ജനനീയനായ പ്രതിഭാശാലിയും,അതിതവിശിഷ്ടമായവനും ആകുമ്പോൾ ധാരാളം ആധിപിടിപ്പിക്കുന്ന, അന്തർലീനമായി കിടക്കുന്ന അതിസ്വരങ്ങളെ നേരിടേണ്ടി വരും,എന്ന് ലിയനാർഡോയെ പരിഗണിക്കുന്നത് വളരെ ശരിയാണ്.മനുഷ്യൻ, 16-ാം നൂറ്റാണ്ടുകളിൽ ഉണ്ടായിരുന്നതുപോലെ, അസ്വസ്ഥമായ മനുഷ്യന്റെ ഈ നാളുകളിലും, ഒരു പ്രതിഭയെ കാണുന്നത് ഒരുപോലെയാണ്.അഞ്ച് നൂറ്റാണ്ടുകൾ കടന്നുപോയി,എന്നാലും, നമ്മെയിപ്പോഴും ലിയനാർഡോ വിസ്മയിപ്പിച്ചുകൊണ്ടിരിക്കുന്നു."
ഇതും കാണുക
ഈ നവോത്ഥാന കലാകാരന്മാർ ഡാ‍വിഞ്ചിയുമായി ബന്ധപ്പെട്ടിരിക്കുന്നു.
കണ്ണികൾ
വർഗ്ഗം:ചിത്രകല വർഗ്ഗം:ശിൽപ്പികൾ വർഗ്ഗം:ലിയനാർഡോ ഡാ വിഞ്ചി വർഗ്ഗം:മേയ് 2-ന് മരിച്ചവർ വർഗ്ഗം:ഏപ്രിൽ 15-ന് ജനിച്ചവർ വർഗ്ഗം:1452-ൽ ജനിച്ചവർ വർഗ്ഗം:1519-ൽ മരിച്ചവർ വർഗ്ഗം:ഇറ്റാലിയൻ സംഗീതജ്ഞർ വർഗ്ഗം:ഇറ്റാലിയൻ പണ്ഡിതർ വർഗ്ഗം:ഇറ്റാലിയൻ ശിൽപ്പികൾ വർഗ്ഗം:ഇറ്റാലിയൻ ശാസ്ത്രജ്ഞർ വർഗ്ഗം:നവോത്ഥാനകാല ശിൽപികൾ വർഗ്ഗം:നവോത്ഥാനം
നൗറു
ലോകത്തിലെ ഏറ്റവും ചെറിയ റിപ്പബ്ലിക്കാണ്‌ നൗറു. ഔദ്യോഗിക നാമം റിപ്പബ്ലിക് ഓഫ് നൗറു. പശ്ചിമ-മധ്യ ശാന്തസമുദ്രത്തിലാണ്‌ ഇത് സ്ഥിതി ചെയ്യുന്നത്. ഒന്നാം ലോകമഹായുദ്ധത്തിനുശേഷം 1968 വരെ ഓസ്ട്രേലിയ, ന്യൂസിലാൻഡ്, ബ്രിട്ടൻ എന്നീ രാജ്യങ്ങളുടെ സം‌യുക്തഭരണമായിരുന്നു. 1968-ൽ സ്വതന്ത്രമായി. കുടിവെള്ളം ഇറക്കുമതി ചെയ്യുന്ന ഒരു രാജ്യമാണിത്. ഫോസ്ഫേറ്റ് ഖനനമാണ്‌ പ്രധാന വരുമാനം.
അവലംബം
വർഗ്ഗം:മുൻകാല ജർമ്മൻ കോളനികൾ വർഗ്ഗം:ദ്വീപ് രാജ്യങ്ങൾ വർഗ്ഗം:കോമൺവെൽത്ത് നേഷൻസിലെ അംഗങ്ങൾ വർഗ്ഗം:പട്ടാളമില്ലാത്ത രാജ്യങ്ങൾ
വേദബന്ധു ശർമ്മ
കേരളത്തിലെ സംസ്കൃതപണ്ഡിതരിൽ പ്രമുഖനും ആര്യസമാജത്തിന്റെ പ്രമുഖപ്രവർത്തകനുമായിരുന്നു വേദബന്ധു ശർമ്മ എന്ന പേരിൽ പ്രസിദ്ധനായ '''ആർ. വെങ്കിടാചല അയ്യർ'''. 1921-ലെ മലബാർ ലഹളക്കാലത്ത് നിർബന്ധിത മതപരിവർത്തനത്തിന് വിധേയരായവരെ തിരികെ ഹിന്ദുമതത്തിലേക്ക് പരിവർത്തനം ചെയ്യിക്കുക എന്ന ഉദ്ദേശ്യത്തോടുകൂടി കേരളത്തിലെത്തിയ ആര്യസമാജം പ്രവർത്തകൻ ഋഷി റാമിനോടൊപ്പമായിരുന്നു വേദബന്ധുവിന്റെ വരവ്. ഋഷി റാമിന്റെ ദ്വിഭാഷിയും സഹായിയുമായിരുന്നു വേദബന്ധു.
ജീവിതം
ശ്രി രാമകൃഷ്ണയ്യരുടെയും ശ്രീമതി സീതാലക്ഷ്മി അമ്മാളിന്റെയും പുത്രനായി 1901 ഏപ്രിൽ 20-ന് കൊട്ടാരക്കരയിൽ തൃക്കണ്ണമംഗലത്ത് ജനിച്ചു. ഭാര്യ ശ്രീമതി സരസ്വതി ദേവി. 1995 നവംബർ 20-ന് ബാംഗലൂരിൽ അന്തരിച്ചു. സംസ്കൃതത്തിൽ എം എ ബിരുദം നേടിയതിനു ശേഷം ലാഹോറിലും വിവിധ ഉത്തരേന്ത്യൻ നഗരങ്ങളിലും ആര്യസമാജ ഗുരുകുലങ്ങളിൽ പ്രവർത്തിച്ചു. സ്വാതന്ത്ര്യസമരത്തിലും ആര്യസമാജത്തിന്റെ പ്രേഷിതപ്രവർത്തനങ്ങളിലും മുഴുകി. ധാരാളം വായിക്കുകയും യാത്രചെയ്യുകയും ചെയ്തിരുന്ന അദ്ദേഹം അനേകം ഭാഷകളിലും നിഷ്ണാതനായിരുന്നു. കേരളത്തിൽ ആര്യസമാജത്തിന്റെ പ്രവർത്തനം ആരംഭിച്ചവരിൽ പ്രമുഖനാണ്. ഹോഷിയാർപുർ റിസർച്ച് ഇൻസ്റ്റിറ്റ്യൂട്ടിന്റെ അസിസ്റ്റന്റ് ഡയറക്റ്ററായിരുന്നു. വേദസാഹിത്യം കേരളത്തിനു പരിചയ്പ്പെടുത്തിയവരിൽ പ്രമുഖനാണ്. സ്വാമി ദയാനന്ദസരസ്വതി യുടെ വൈദിക സാഹിത്യം മലയാളത്തിലേക്ക് മിക്കവാറും പരിഭാഷപ്പെടുത്തിയിട്ടുണ്ട്. कृण्वन्तो विश्वमार्यम् ~വിശ്വത്തെ ശ്രേഷ്‌ഠമാക്കുക Make This World Enlightened എന്ന ആശയത്തിന്റെ സ്ഥപനത്തിനും പ്രചാരണത്തിനുമായി പ്രവർത്തിച്ചു.
അവലംബം
വർഗ്ഗം:മലയാളം എഴുത്തുകാർ വർഗ്ഗം:കേരളത്തിലെ സംസ്കൃതപണ്ഡിതർ
സംസ്ഥാനപാത 76 (കേരളം)
കേരളത്തിലെ ഒരു സംസ്ഥാനപാതയാണ് SH 76 (സംസ്ഥാനപാത 76). തൃശ്ശൂർ ജില്ലയിലെ കുറുവഞ്ചേരിയിൽ നിന്നും ആരംഭിക്കുന്ന ഈ പാത കേച്ചേരിയിലാണ് അവസാനിക്കുന്നത്. 12.858 കിലോമീറ്റർ നീളമുണ്ട്.
തൃക്കാക്കര
കേരളത്തിലെ എറണാകുളം ജില്ലയിലെ ഒരു മുനിസിപ്പാലിറ്റിയും കൊച്ചി നഗരത്തിന്റെ ഒരു പ്രദേശവുമാണ് തൃക്കാക്കര. പ്രസിദ്ധമായ വാമനക്ഷേത്രം ഇവിടെ സ്ഥിതി ചെയ്യുന്നു. മഹാബലിയുടെ ഐതിഹ്യവുമായി ബന്ധപ്പെട്ട് തിരു-കാൽ-കര എന്നതു ലോപിച്ചാണ് തൃക്കാക്കര എന്ന പേരു വന്നതെന്ന് കരുതുന്നു. മോഡൽ എഞ്ചിനീയറിങ്ങ് കോളേജും, കൊച്ചിൻ യൂനിവേഴ്‌സിറ്റി ഓഫ് സയൻസ് ആന്റ് ടെക്നോളജിയുടെ പ്രധാന കേന്ദ്രവും ഈ പ്രദേശത്താണ്‌ സ്ഥിതി ചെയ്യുന്നത്. പ്ലീനി തന്റെ പ്രസിദ്ധമായ ഇന്ഡിക്കസില് തൃക്കാക്കരയെപ്പറ്റി പ്രതിപാദിച്ചിട്ടുണ്ട്
മോഹിനിയാട്ടം (ചലച്ചിത്രം)
ശ്രീകുമാരൻ തമ്പി സംവിധാനം ചെയ്ത് 1976-ൽ പുറത്തിറങ്ങിയ മലയാളചലച്ചിത്രമാണ് മോഹിനിയാട്ടം. അടൂർ ഭാസി, ലക്ഷ്മി, ടി ആർ ഓമന, നിലമ്പൂർ ബാലൻ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്.ശ്രീകുമാരൻ തമ്പിഎഴുതിയ ഗാനങ്ങൽക്ക് ജി. ദേവരാജൻ സംഗീതസംവിധാനം നിർവഹിച്ചു.
ഈ ചലച്ചിത്രത്തിലെ അഭിനയത്തിന് ലക്ഷ്മി മികച്ച മലയാളം നടിക്കുള്ള ഫിലിംഫെയർ അവാർഡ് നേടി.
കഥാംശം
പ്രസിദ്ധചിത്രകാരൻ കെ എം പണിക്കറുടെ മകളായ മോഹനി (ലക്ഷ്മി) ഇപ്പോൾ ദാരിദ്ര്യത്തിലാണ്. നല്ല കലാകാരിയായ അവളെ ഒരു പ്രിന്റിങ് പ്രസ് ഉടമ നരേന്ദ്രൻ(കെ പി ഉമ്മർ) ജോലിക്കാരിയാക്കി. പക്ഷേ അത് മാസദാഹമായിരുന്നു. അവൾ നാടുവിട്ടു. വഴിയിൽ അനസൂയയെ(കനകദുർഗ) കാണുന്നു. കൂടെ പോകുന്നു. വഴിപിഴച്ചപ്പോൾ വീണത് വിദ്യയാക്കിയവളാണ് അനസൂയ. ഇതിനിടയിൽ ഭാര്യയാൽ ചതിക്കപ്പെട്ട കൃഷ്ണകുമാർ(അടൂർ ഭാസി) അവിടെ അവൾ ഒരു ഹോട്ടൽ ജീവനക്കാരിയാകുന്നു. അവിടെ വേണുവിനാൽ(എം ജി സോമൻ) ചതിക്കപ്പെട്ട നിർമ്മലയെ(വിധുബാല) കാണുന്നു. അവളെ കൂടെ കൂട്ടുന്നു. നിർമ്മല ഒരു കുഞ്ഞിനു ജന്മം നൽകി മരിക്കുന്നു. മോഹിനി വളർത്തുന്നു. അനുചേച്ചി മരിക്കാൻ സമയം എഴുതിയ കത്ത ചിന്തു വായിക്കുന്നു. പതിനെട്ടുകാരനായ അവൻ ശ്രീദേവി എന്ന പതിനഞ്ചുകാരിയെ പ്രേമിക്കുന്നു. അവളൂടെ മുത്തശ്ശൻ (പ്രതാപചന്ദ്രൻ) വന്ന് തന്റെ മകളെ രക്ഷിക്കണം എന്ന് പറയുന്നു. ചിന്തു അവളെ തള്ളിപ്പറയുന്നു. പോറ്റമ്മയെക്കാൾ തനിക്ക് അച്ഛനെ വിശ്വാസമെന്ന് പറയുന്നു. അച്ചനെ തേടിപോകുന്ന അവൻ കാര്യം അറിഞ്ഞ് തിരിച്ചറിഞ്ഞ് വരുന്നു. ==താരനിര ==
പുറംകണ്ണികൾ
വർഗ്ഗം:1976-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ശ്രീകുമാരൻ തമ്പി സംവിധാനം ചെയ്ത ചലച്ചിത്രങ്ങൾവർഗ്ഗം:ശ്രീകുമാരൻ തമ്പി വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം:തമ്പി-ദേവരാജൻ ഗാനങ്ങൾ വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ വർഗ്ഗം:ശ്രീകുമാരൻ തമ്പി കഥ,തിരക്കഥ, സംഭാഷണം എഴുതിയ ചലച്ചിത്രങ്ങൾവർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾവർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ വർഗ്ഗം:വിധുബാല അഭിനയിച്ച മലയാളചലച്ചിത്രങ്ങൾ വർഗ്ഗം:സോമൻ- വിധുബാല ജോഡി
അഖണ്ഡനാമനൃത്തജപം
വർഗ്ഗം:വികസിപ്പിക്കേണ്ട എല്ലാ ലേഖനങ്ങളും
മലപ്പുറം, പാലക്കാട്, തൃശ്ശൂർ മുതലായ ജില്ലകളുടെ ചിലഭാഗങ്ങളിൽ അയ്യപ്പൻ എന്ന ഹിന്ദുദേവതയെ പ്രസാദിപ്പിക്കാൻ നടത്തുന്ന ഒരു ആരാധനയാണ് അഖണ്ഡനാമനൃത്തജപം. വൃശ്ചികം ഒന്നുമുതൽ ധനു പതിനൊന്നു വരെയുള്ള കാലത്താണ് ഈ ചടങ്ങ് പൊതുവേ നടത്താറുള്ളത്. സാധാരണയായി ശബരിമലയ്ക്ക് ആരാധനയ്ക്കായി പോവുന്നതിന് വ്രതം എടുത്ത അയ്യപ്പഭക്തർ ആണ് ഈ ആരാധനയിൽ പങ്കെടുക്കുന്നത്. രാവിലെ ആറുമണി മുതൽ വൈകുന്നേരം ആറുമണി വരെയോ അഥവാ പിറ്റേ ദിവസം രാവിലെ ആറുമണി വരെയോ മുടക്കം കൂടാതെ അയ്യപ്പനെ ഭജിച്ച് പാടുന്നതാണ് ഇതിന്റെ ചടങ്ങ്. ഗഞ്ചിറ, കുഴിത്താളം മുതലായ വാദ്യോപകരണങ്ങൾ അഖണ്ഡനാമത്തിന് താളം പകരാൻ ഉപയോഗിക്കുന്നു. നാമജപത്തിനിടയിൽ ഭക്തർ ഭക്തിക്ക് അടിപ്പെട്ട് മോഹാലസ്യപ്പെടുന്നതായി കാണാറുണ്ട്‌ thumb|പൂത്രക്കൊവിൽ നടക്കുന്ന അഖണ്ഡനാമജപയജ്ഞം
കബീർ ദാസ്
കബീർ ദാസ്(1440–1518 )(also Kabīra) (Hindi: कबीर, Punjabi: ਕਬੀਰ, Urdu: کبير‎) ഒരു മുസ്ലീം നെയ്ത്തുകാരൻ ആയിരുന്ന കബീർ  ഭാരതത്തിലെ പ്രശസ്തരിൽ പ്രശസ്തനായ കവിയും സർവ്വോപരി സിദ്ധനും ആയിത്തീർന്നു. ഹിന്ദി കവിത്രയങ്ങളിൽ രണ്ടാംസ്ഥാനത്താണു് കബീർദാസ്. അദ്ദേഹത്തിന്റെ കൃതികൾ എല്ലാം ആത്മീയവും യോഗാത്മകവും അഗാധമായ യോഗാനുഭൂതിയിൽ നിന്നുറവെടുത്തവയുമാണ്. ബീജക്,സഖി ഗ്രന്ഥ് ,കബീർ ഗ്രന്ഥാവലി, അനുരാഗ് സാഗർ എന്നിവ അദ്ദേഹത്തിന്റെ രചനകളാണ്.
തത്വചിന്തകൾ
സാമൂഹികമായ വേർതിരിവുകൾക്കും സാമ്പത്തിക ചൂഷണത്തിനുമെതിരേ കബീർ ശബ്ദമുയർത്തി. ദൈവത്തിൽ പരിപൂർണ്ണമായി വിലയം പ്രാപിച്ച് അഗാധഭക്തിയിൽ കൂടി ആ യദാർത്ഥ സ്വരൂപനെ കണ്ടറിയാൻ കബീർ ജനങ്ങളോട് അഭ്യർത്ഥിച്ചു.ഇപ്രകാരമുണ്ടായിരുന്ന ഭക്തിയിൽ മതത്തിനും ജാതിക്കും സ്ഥാനമുണ്ടായിരുന്നില്ല.ഇസ്ലാം മതത്തിന്റെ ഏകദൈവവാദത്തിൽ കൂടി ഹിന്ദുമതത്തിന്റെ ഒരു പുതിയ ആവിഷ്കരണമാണ് കബീർ ലക്ഷ്യമിട്ടിരുന്നത്. സമകാലികനായിരുന്ന രാമാനന്ദ് എന്ന ഭക്തകവിയും കബീറിന്റെ അതേ ചിന്താധാര വച്ചു പുലർത്തി. സകലതും വെടിഞ്ഞു ഈശ്വരനിൽ അഭയം പ്രാപിക്കുവാനുള്ള ഇവരുടെ ആഹ്വാനത്തിന് അന്നത്തെ പരിതഃസ്ഥിതിയിൽ ഒരു പ്രത്യേക അർഥഗൗരവമുണ്ടായിരുന്നു.താൻ ഒരേ സമയം അള്ളാവിന്റെയും ശ്രീരാമന്റെയും സന്തതിയാണെന്നു കബീർ ഉദ്ഘോഷിച്ചിരുന്നു. അദ്ദേഹത്തിന്റെ ഗീതകങ്ങൾക്ക് ഉത്തരഭാരതത്തിൽ പ്രചുര പ്രചാരം സിദ്ധിച്ചു.
അവലംബം
ഇന്ത്യാ ചരിത്രം - വാള്യം ഒന്ന് - മധ്യകാല ഇന്ത്യയിലെ മതപ്രസ്ഥാനങ്ങൾ - പേജ് 295-298 വർഗ്ഗം:ഭക്തകവികൾ
കറ്റാർവാഴ
അസ്ഫോഡെലേഷ്യേ കുടുംബ്ബത്തിൽ പെട്ട ഒരു ചെടിയാണ് കറ്റാർവാഴ. പേരിൽ സാമ്യമുണ്ടെങ്കിലും വാഴയുമായി ഇതിന്‌ ബന്ധമൊന്നുമില്ല. വളരെയധികം ഔഷധഗുണമുള്ള ചെടിയാണ് ഇത്.ആയുർവേദത്തിലും ഹോമിയോപ്പതിയിലും കറ്റാർ വാഴ ഔഷധമായി ഉപയോഗിക്കുന്നുണ്ട്. ത്വക്ക് രോഗങ്ങൾക്കുള്ള നല്ല പ്രതിവിധിയാണ് ഇത്. തണ്ടില്ലാത്തതോ ചെറിയ തണ്ടോടുകൂടിയതോ ആയ ഇത് 80-100 സെ.മീ ഉയരത്തിൽ വളരുന്നു. ഇലകൾ‍ ജലാംശം നിറഞ്ഞ് വീർത്തവയാണ്. ഇലകളുടെ അരികിൽ മുള്ളുകൾ ഒരു ദിശയിലേക്ക് അടുക്കി വച്ചപോലെ കാണപ്പെടുന്നു.
കൃഷി
ഉദ്യാനസസ്യമായി വളർത്തുവാൻ കഴിയുന്ന ഒരു സസ്യമാണ്‌ കറ്റാർവാഴ. ഈ സസ്യം ഏകദേശം 30 മുതൽ 50 സെന്റീമീറ്റർ പൊക്കത്തിൽ വരെ വളരുന്നവയാണ്‌. ചുവട്ടിൽ നിന്നും ഉണ്ടാകുന്ന പുതിയ കിളിർപ്പുകൾ നട്ടാണ്‌ പുതിയ തൈകൾ കൃഷിചെയ്യുന്നത്. കാര്യമായ രോഗങ്ങൾ ബാധിക്കാത്ത സസ്യമാണിത്. കിളിർപ്പുകൾ തമ്മിൽ ഏകദേശം 50 സെന്റീമീറ്റർ അകലത്തിലാണ്‌ നടുന്നത്. നട്ട് ആറാം മാസം മുതൽ വിളവെടുപ്പ് ആരംഭിക്കാം. ഒരു ചെടിയിൽ നിന്നും തുടർച്ചയായി അഞ്ചു വർഷം വരെ വിളവെടുക്കുന്നതിന്‌ കഴിയും. ഇത് തോട്ടങ്ങളിൽ ഇടവിളയായും നടാൻ കഴിയും.ലോകം ഇന്ന് സൗന്ദര്യ സംരക്ഷണത്തിന്റെ കാര്യത്തിൽ വളരെ മുന്നിലാണ്. അതുകൊണ്ട് തന്നെ ഈ ചെടിയുടെ കൃഷിക്ക് വളരെ അധികം സാധ്യത ഉണ്ട്. ഒരു ചെടിയുടെ ആയുസ്സിൽ മൂന്നര കിലോയോളം വിളവുതരും കള്ളിമുൾ ചെടി വിഭാഗത്തിൽ പെടുന്ന ഈ കുഞ്ഞൻ.
കറ്റാർവാഴയുടെ ഗുണങ്ങൾ
കറ്റാർവാഴയുടെ സ്വഭാവങ്ങൾക്കു നിദാനം ഇല(പോള)കളിൽ നിറഞ്ഞിരിക്കുന്ന ജെല്ലിലടങ്ങിയിരിക്കുന്ന മ്യൂക്കോപോളിസാക്കറൈഡുകളാണ്.കറ്റാർവാഴ ജീവകങ്ങൾ, അമിനോഅമ്ലങ്ങൾ, ഇരുമ്പ്, മാംഗനീസ്, കാൽ‌സ്യം, സിങ്ക്, എൻസൈമുകൾ തുടങ്ങിയവ അടങ്ങിയിരിക്കുന്നു. വിപണിയിൽ ആരോഗ്യപാനീയങ്ങൾ, മോയിസ്ചറൈസറു‍കൾ, ക്ലെൻസറുകൾ, ലേപനങ്ങൾ തുടങ്ങിയ നിരവധി കറ്റാർവാഴ ഉല്പന്നങ്ങൾ ഇന്ന് ലഭ്യമാണ്. ആർത്രൈറ്റിസ്, ഡയബറ്റിസ്, അമിതകൊളെസ്റ്ററോൾ, കുഴിനഖം തുടങ്ങിയ അസുഖങ്ങളുള്ളവർക്ക് കറ്റാർവാഴ നീര് അത്യന്തം ഗുണകരമാണ്. ഇത് നല്ലൊരു ആന്റിഓക്സിഡൻറാണ്. കൂടാതെ ബാക്റ്റീരിയ, പൂപ്പൽ എന്നിവയെ ചെറുക്കുന്നതോടൊപ്പം രോഗപ്രതിരോധ ശേഷി വർദ്ധിപ്പിക്കുന്നു.
രസാദി ഗുണങ്ങൾ
രസം			:തിക്തം, മധുരം
വീര്യം			:ശീതം
വിപാകം		:കടു
ഔഷധയോഗ്യ ഭാഗം
പോള
ഉപയോഗങ്ങൾ
കുമാര്യാസവം, അന്നഭേദിസിന്ധൂരം, മഞ്ചിഷ്ഠാദി തൈലം എന്നിവയിൽ ഉപയോഗിക്കുന്നു.
thumb|200px|right| കറ്റാർ‌വാഴകൊണ്ടുള്ള സോപ്പ് കറ്റാർവാഴയുടെ: മാർക്കറ്റിൽ ലഭ്യ മാകുന്നഉത്പന്നങ്ങൾ ഈ ചെടി ഇന്ത്യയിലെ മരുന്ന് കമ്പനികൾ വ്യാപകമായി ഇറക്കുമതി ചെയ്യുന്നു.
കുറിപ്പുകൾ
വർഗ്ഗം:ഔഷധസസ്യങ്ങൾ വർഗ്ഗം:മാംസള സസ്യങ്ങൾ വർഗ്ഗം:വരൾച്ചാ പ്രതിരോധശേഷിയുള്ള സസ്യങ്ങൾ വർഗ്ഗം:വടക്കേ ആഫ്രിക്കയിലെ സസ്യജാലം വർഗ്ഗം:ആഫ്രിക്കയിലെ ഉദ്യാനസസ്യങ്ങൾ
അഗണിതം
ചിറ്റൂർ നല്ലേപ്പള്ളി സുബ്രഹ്മണ്യ ശാസ്ത്രികൾ 1866-ൽ എഴുതിയതെന്ന് കരുതപ്പെടുന്ന ജ്യോതിശ്ശാസ്ത്ര ഗ്രന്ഥമാണ്‌ അഗണിതം. അങ്കഗണിതമെന്നാണ് ഗ്രന്ഥത്തിൻറെ പേര് എന്നും പറയപ്പെടുന്നുണ്ട്. അഗണിതം, അങ്കഗണിതം എന്നീ രണ്ടുഗ്രന്ഥങ്ങളുണ്ടോ എന്നതും വിവാദവിഷയം ആണ്. ഖഗോളങ്ങളുടെ ഗതിവിഗതികൾ മനസ്സിലാക്കാൻ കഴിയുന്ന ഗണിതക്രമം അടങ്ങിയിരിക്കുന്ന ഈ കൃതി ജ്യോതിഷികൾക്ക് വളരെയെറെ ഉപകാരപ്രദമാണ്‌. ജ്യോതിഷികൾക്ക് കവടിനിരത്തി 'പ്രശ്നം' വച്ച് കണക്കുകൂട്ടി ഗ്രഹനില കണ്ടുപിടിക്കുന്നതിന്‌ ഈ ഗ്രന്ഥം ഏറെ സഹായകരമാണ്‌. അതുകൂടതെതന്നെ സൂര്യ, ചന്ദ്രാദി ജ്യോതിസ്സുകളുടെ 1000 വർഷത്തെ നില കണക്കാക്കാൻ ഈഗ്രന്ഥം കൊണ്ട് കഴിയുന്നതാണ്.
അവലംബം
വിഭാഗം:ജ്യോതിശാസ്ത്രഗ്രന്ഥങ്ങൾ
ഡെബ്ര വിംഗർ
ഡെബ്ര ലിൻ വിംഗർ (ജനനം: മെയ് 16, 1955) ഒരു അമേരിക്കൻ അഭിനേത്രിയാണ്. ആൻ ഓഫീസർ ആൻഡ് എ ജെന്റിൽമാൻ (1982), ടേംസ് ഓഫ് എൻഡിയർമെന്റ് (1983), ഷാഡോലാൻഡ്സ് (1993) എന്നീ ചിത്രങ്ങളിൽ അഭിനയിക്കുകയും ഇവയിൽ ഓരോന്നും മികച്ച നടിക്കുള്ള അക്കാദമി അവാർഡിന് നാമനിർദേശം ചെയ്യപ്പെടുകയും ചെയ്തു. ടേംസ് ഓഫ് എൻഡിയർമെന്റ് മികച്ച നടിക്കുള്ള നാഷണൽ സൊസൈറ്റി ഓഫ് ഫിലിം ക്രിട്ടിക്സ് അവാർഡും, എ ഡേഞ്ചറസ് വുമൺ (1993) മികച്ച നടിക്കുള്ള ടോക്കിയോ ഇന്റർനാഷണൽ ഫിലിം ഫെസ്റ്റിവൽ അവാർഡും നേടിക്കൊടുത്തു. അർബൻ കൌബോയ് (1980), ലീഗൽ ഈഗിൾസ് (1986), ബ്ലാക്ക് വിഡോ (1987), ബിട്രേയ്ഡ് (1988), ഫൊർഗെറ്റ് പാരിസ് (1995), റേച്ചൽ ഗെറ്റിംഗ് മാരിഡ് (2008) എന്നിവയാണ് അവരുടെ മറ്റ് ചലച്ചിത്രങ്ങൾ. 2012 ൽ ഡേവിഡ് മാമെറ്റിന്റെ ദ അനാർക്കിസ്റ്റ് എന്ന നാടകത്തിലൂടെ ബ്രോഡ്‌വേയിൽ തന്റെ അരങ്ങേറ്റം കുറിച്ചു. 2014 ൽ ട്രാൻസിൽവാനിയ ഇന്റർനാഷണൽ ഫിലിം ഫെസ്റ്റിവലിൽ അവർക്ക് ഒരു ലൈഫ് ടൈം അച്ചീവ്മെൻറ് അവാർഡ് ലഭിച്ചിരുന്നു. ദ റാഞ്ച് എന്ന നെറ്റ്ഫ്ലിക്സ് പരമ്പരയിൽ അവർക്ക് തുടർച്ചയായ വേഷമുണ്ടായിരുന്നു.
ആദ്യകാലം
ഒഹായോയിലെ ക്ലീവ്‌ലാന്റ് ഹൈറ്റ്സിൽ ഒരു ഓർത്തഡോക്സ് ജൂത കുടുംബത്തിൽ മാംസ പാക്കറായ റോബർട്ട് വിംഗർ, ഓഫീസ് മാനേജരായ റൂത്ത് (മുമ്പ്, ഫെൽഡർ) എന്നിവരുടെ പുത്രിയായി ഡെബ്ര ലിൻ വിംഗർ ജനിച്ചു. വർഷങ്ങളായി, ഒരു ഇസ്രായേലി കിബ്ബറ്റ്സിൽ സന്നദ്ധസേവനം നടത്തിയതായും ചിലപ്പോൾ ഇസ്രായേൽ പ്രതിരോധ സേനയിൽ *
ഔദ്യോഗികജീവിതം
1976 ലെ സെക്‌സ്‌പ്ലോയിറ്റേഷൻ ചിത്രമായ സ്ലംബർ പാർട്ടി '57 ൽ "ഡെബി" എന്ന കഥാപാത്രമായാണ് അവർ അരങ്ങേറ്റം നടത്തിയത്. എബിസിയുടെ ടിവി പരമ്പരയായ വണ്ടർ വുമന്റെ മൂന്ന് എപ്പിസോഡുകളിലെ ഡയാന പ്രിൻസിന്റെ ഇളയ സഹോദരി ഡ്രുസില്ല (വണ്ടർ ഗേൾ) എന്ന കഥാപാത്രമായിരുന്നു അവരുടെ അടുത്ത വേഷം. അവൾ കൂടുതൽ തവണ ഈ പരമ്പരയിൽ പ്രത്യക്ഷപ്പെടണമെന്ന് നിർമ്മാതാക്കൾ ആഗ്രഹിച്ചിരുന്നുവെങ്കിലും ഈ വേഷം തന്റെ ഭാവിയിലെ കരിയറിനെ ബാധിക്കുമെന്ന് ഭയന്നതിനാൽ അവർ നിരസിച്ചു. 1978 ൽ പോലീസ് വുമൺ എന്ന ടിവി നാടകത്തിന്റെ സീസൺ 4 ൽ ഒരു അതിഥി വേഷത്തിൽ അഭിനയിച്ചു.
സ്വകാര്യജീവിതം
നടൻ ആൻഡ്രൂ റൂബിനുമായുള്ള വിംഗറിന്റെ മൂന്ന് വർഷത്തെ ബന്ധം 1980 ൽ അവസാനിച്ചു. 1983 മുതൽ 1985 വരെയുള്ള കാലഘട്ടത്തിൽ നെബ്രാസ്കയിലെ ലിങ്കണിൽ ടേംസ് ഓഫ് എൻഡിയർമെന്റ് എന്ന സിനിമയുടെ ചിത്രീകരണത്തിനിടെ കണ്ടുമുട്ടിയ വ്യക്തിയും അക്കാലത്ത് നെബ്രാസ്കയിലെ ഗവർണറായിരുന്ന ബോബ് കെറിയുമായി ഡേറ്റിംഗ് നടത്തിയിരുന്നു. വിംഗർ തന്റെ കാനറി റോ, എവരിബഡി വിൻസ് എന്നിവയിലെ സഹനടനായിരുന്ന നിക്ക് നോൾട്ടെയുമായും ഡേറ്റ് ചെയ്തിട്ടുണ്ട്.
1986 മുതൽ 1990 വരെ നടൻ തിമോത്തി ഹട്ടനെ വിവാഹം കഴിച്ച അവർക്ക് 1987 ൽ ജനിച്ച ഡോക്യുമെന്ററി ചലച്ചിത്ര നിർമ്മാതാവായ നോഹ ഹട്ടൻ എന്ന പുത്രനുണ്ട്. ഈ ബന്ധം വിവാഹമോചനത്തിൽ അവസാനിച്ചിരുന്നു.
1996 ൽ വൈൽഡർ നാപാം എന്ന ചിത്രത്തിന്റെ സെറ്റിൽ വച്ച് കണ്ടുമുട്ടിയ നടനും സംവിധായകനുമായ ആർലിസ് ഹോവാർഡിനെ വിവാഹം കഴിച്ചു. അവരുടെ പുത്രൻ ഗിദിയോൻ ബേബ് റൂത്ത് ഹോവാർഡ് (ബേബ് എന്നറിയപ്പെടുന്നു)1997-ൽ ജനിച്ചു. മുൻ വിവാഹത്തിൽ നിന്നുള്ള ആർലിസിന്റെ മകൻ സാം ഹോവാർഡിന്റെ രണ്ടാനമ്മയുംകൂടിയാണ് അവർ.
അവലംബം
വർഗ്ഗം:1955-ൽ ജനിച്ചവർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ ചലച്ചിത്ര നടിമാർ
തിളപ്പിച്ച് വധശിക്ഷ
തിളപ്പിച്ചുള്ള വധശിക്ഷ ഏഷ്യയിലെയും യൂറോപ്പിലെയും പല ഭാഗങ്ങളിലും പണ്ടുകാലത്ത് നിലവിലുണ്ടായിരുന്ന ഒരു വധശിക്ഷാ രീതിയായിരുന്നു.
ചരിത്രത്തിൽ
അപൂർവത കാരണം ഇത്തരം വധശിക്ഷകൾ ശിരച്ഛേദത്തെയും തൂക്കിക്കൊല്ലലിനെയും അപേക്ഷിച്ച് വലിയ ജനക്കൂട്ടത്തെ ആകർഷിച്ചിരുന്നു. ഡെവെന്റ എന്ന ഡച്ച് പട്ടണത്തിൽ കുറ്റവാളികളെ തിളപ്പിച്ച് കൊല്ലാനുപയോഗിച്ചിരുന്ന കെറ്റിൽ ഇപ്പോഴും കാണാം.
യൂറോപ്പ്
ഇംഗ്ലണ്ടിൽ 1532-ൽ ഹെൻട്രി എട്ടാമൻ പാസാക്കിയ സ്റ്റാറ്റ്യൂട്ട് 22 പ്രകാരം തിളപ്പിച്ചുള്ള വധശിക്ഷ നിയമപരമായി. റോച്ചസ്റ്റർ ബിഷപ്പിന്റെ പാചകക്കാരൻ വിഷം കലർത്തിയ ഭക്ഷണം രണ്ടുപേരെ 1532-ൽ കൊന്നശേഷം വിഷം ഉപയോഗിച്ച് കൊല നടത്തുന്നവരെ കൊല്ലാനായി ഇതുപയോഗിക്കാൻ തുടങ്ങി. വിഷം ഉപയോഗിച്ച ഒരു സ്ത്രീയെ കൊല്ലാൻ 1542-ൽ ഈ രീതി ഉപയോഗിച്ചിരുന്നു.
പള്ളിയുടെ വിശ്വാസങ്ങൾക്കും പ്രബോധനങ്ങൾക്കും വഴങ്ങാത്തതിനാൽ പോംപോണിയോ അൽഗേരിയോ എന്ന പാദുവ സർവകലാശാലയിലെ സിവിൽ നിയമ വിദ്യാർത്ഥിയെ 1556 ഓഗസ്റ്റ് 22-ന് എണ്ണയിൽ പൊരിച്ച് കൊല്ലുകയുണ്ടായി.
വ്യാജരേഖ നിർമ്മിക്കുന്നവർക്കും, കള്ളനാണയമടിക്കുന്നവർക്കും, തട്ടിപ്പുകാർക്കും മറ്റും യൂറോപ്പിലെ മദ്ധ്യകാലഘട്ടത്തിൽ ഈ ശിക്ഷ നൽകാറുണ്ടായിരുന്നു. ഡച്ചുകാരനായ വ്യാജരേഖാനിർമാതാവായിരുന്ന ലാംബെർട്ട് വ്ലെമിങ്കിനെ ജർമനിയിലെ ഓസ്നാബ്രുക്കിൽ പതിനാറാം നൂറ്റാണ്ടിൽ തിളപ്പിച്ചു കൊന്നിരുന്നു.
ഏഷ്യ
പതിനാറാം നൂറ്റാണ്ടിൽ ജപ്പാനിൽ ഇതിഹാസ പരിവേഷമുണ്ടായിരുന്ന കൊള്ളക്കാരൻ ഇഷികാവ ഗോയെമോണിനെ ഒരു ഇരുമ്പ് കുളിത്തൊട്ടിയിൽ തിളപ്പിച്ച് കൊന്നു. യുദ്ധപ്രഭുവായ ടോയോടോമി ഹിഡെയോഷിയെ കൊല്ലാനുള്ള ശ്രമം പരാജയപ്പെട്ടതിനെത്തുടർന്നാണ് പരസ്യമായി ഇയാളെ കൊന്നത്. ഇയാളുടെ മുഴുവൻ കുടുംബത്തെയും ഇക്കൂട്ടത്തിൽ കൊന്നിട്ടുണ്ടാവാം. .
1675-ൽ സിഖ് രക്തസാക്ഷിയായ ഭായ് ദയാള എന്നയാളെ ഇസ്ലാം മതം സ്വീകരിക്കാൻ വിസമ്മതിച്ചതിനെത്തുടർന്ന് ഡൽഹിയിൽ വച്ച് തിളപ്പിച്ച് കൊല്ലുകയുണ്ടായി. ഒരു പാത്രത്തിലെ തണുത്ത വെള്ളത്തിൽ അദ്ദേഹത്തെ മുക്കി വച്ച ശേഷം തിളപ്പിക്കുകയായിരുന്നു. സിഖ് മതഗ്രന്ധങ്ങൾ പറയുന്നത് മരിച്ചുകൊണ്ടിരുന്ന അവസരത്തിൽ ദയാള ഗുരു നാനാക്കിന്റെയും ഗുരു അർജുന്റെയും പ്രാർത്ഥനകൾ ഉരുവിട്ടുകൊണ്ടിരിക്കുകയായിരുന്നു എന്നാണ്.
ആധുനിക കാലത്ത്
ഇസ്ലാം കരിമോവിന്റെ ഭരണകാലത്ത് ഉസ്ബക്കിസ്ഥാൻ സർക്കാർ ധാരാളം രാഷ്ട്രീയ എതിരാളികളെ തിളപ്പിച്ച് കൊന്നിരുന്നു. ബ്രിട്ടന്റെ ഉസ്ബക്കിസ്ഥാനിലെ അംബാസിഡർ ക്രൈഗ് മുറേ സമർഖണ്ടിലെ കൊലപാതകം എന്ന തന്റെ പുസ്തകത്തിൽ ഇത്തരമൊരു സംഭവം വിശദീകരിക്കുന്നുണ്ട്. മുസാഫർ അവാസോവ് എന്നയാളുടെ മൃതശരീരത്തിന്റെ ചിത്രങ്ങൾ മുറേ ബ്രിട്ടനിലെ ഒരു ഫോറൻസിക് പാതോളജിസ്റ്റിന് അയച്ചു കൊടുത്ത് അഭിപ്രായം ചോദിച്ചിരുന്നു. ഡോക്ടറുടെ അഭിപ്രായത്തിൽ ജീവനുള്ള ഒരാളെ തിളച്ച വെള്ളത്തിൽ മുക്കിയാലുണ്ടാകാവുന്ന പരിക്കുകളാണ് അവാസോവിന്റെ ശരീരത്തിലുണ്ടായിരുന്നത്.
പാശ്ചാത്യ മാദ്ധ്യമങ്ങളിലെ ചിത്രീകരണം
പസഫിക് ദ്വീപുകളായ ഫിജി, പാപ്പുവ ന്യൂ ഗിനിയ, എന്നിവിടങ്ങളിലുള്ള നരഭോജികളെപ്പറ്റിയുള്ള ആദ്യ റിപ്പോർട്ടുകൾ മിഷനറി പ്രവർത്തകരെ തിളപ്പിച്ച് കൊല്ലുമായിരുന്നു എന്ന തെറ്റായ വിവരമായിരുന്നു നൽകിയിരുന്നത്. ഇത് സിനിമകളിലും കാർട്ടൂണുകളിലും പല പ്രാവശ്യം ഉപയോഗിക്കപ്പെട്ടിരുന്നു.
ജെയിംസ് ക്ലാവെല്ലിന്റെ നോവൽ ഷോഗണിൽ ജപ്പാനിൽ ഒരാളെ സാവധാനം (മണിക്കൂറുകളെടുത്ത്) തിളപ്പിച്ച് കൊല്ലുന്നത് വിവരിക്കുന്നുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:വധശിക്ഷ
സ്നാപകയോഹന്നാൻ
ക്രിസ്തീയവിശ്വാസം അനുസരിച്ച്, പ്രവാചകന്മാരുടെ പരമ്പരയിലെ അവസാനത്തെ കണ്ണിയും പ്രവചനങ്ങളുടെ പൂർത്തീകരണമായി കരുതപ്പെടുന്ന യേശുവിന്റെ വരവിനു വഴിയൊരുക്കാൻ അയക്കപ്പെട്ടവനുമാണ് സ്നാപകയോഹന്നാൻ. (ഇംഗ്ലീഷ്: John the Baptist, ജോൺ ദി ബാപ്റ്റിസ്റ്റ്). സുറിയാനിയിൽ യൂഹാനോൻ മാംദാന എന്ന് ഇദ്ദേഹം അറിയപ്പെടുന്നു. സ്നാപക യോഹന്നാനിൽ നിന്നുമാണ് യേശു ജ്ഞാനസ്നാനം സ്വീകരിച്ചത്. സ്നാനം സ്വീകരിക്കുവാനായി യേശു ഗലീലിയയിൽ നിന്നും ജോർദ്ദാനിൽ യോഹന്നാന്റെ അടുക്കലെത്തിയെന്ന് ബൈബിളിൽ വിവരിക്കുന്നു. സ്ത്രീയിൽ നിന്നു ജന്മം കൊണ്ടവരിൽ ഏറ്റവും വലിയവൻ എന്നാണ് യേശു സ്നാപകയോഹന്നാനെ വിശേഷിപ്പിച്ചിരിക്കുന്നത്. ഇസ്ലാം മതത്തിൽ യഹ്‌യ പ്രവാചകൻ എന്ന് ഇദ്ദേഹം അറിയപ്പെടുന്നു. ഇതിനു പുറമേ ബഹായി, മൻഡേയിസം എന്നീ വിശ്വാസധാരകളിലും ഇദ്ദേഹം ആദരിക്കപ്പെടുന്നു.
ജനനം
പുതിയനിയമത്തിന്റെ ഭാഗമായ കാനോനിക സുവിശേഷങ്ങൾ നാലിലും സ്നാപകയോഹാന്നാനെ പറ്റി പരാമർശങ്ങളുണ്ടെങ്കിലും അദ്ദേഹത്തിന്റെ ജനനകഥയുള്ളത് ലൂക്കായുടെ സുവിശേഷത്തിൽ മാത്രമാണ്. ആ സുവിശേഷത്തിൽ സ്നാപകയോഹന്നാന്റെ ജന്മകഥ, യേശുചരിതത്തിന്റെ ആദിമഭാഗവുമായി കെട്ടുപിണഞ്ഞു കിടക്കുന്നു. യേശുവിന്റെ ബന്ധുവായാണ് ലൂക്കാ യോഹന്നാനെ ചിത്രീകരിക്കുന്നത്. അതനുസരിച്ച്, യേശുവിന്റെ അമ്മ മറിയത്തിന്റെ ഇളയമ്മയായ എലീശ്വായുടെ മകനായിരുന്നു യോഹന്നാൻ. ഏലീശ്വായ്ക്കും ഭർത്താവ് സക്കറിയായ്ക്കും അതിവാർദ്ധക്യത്തിൽ സ്വർഗീയവെളിപാടിനെ തുടർന്നാണ് അദ്ദേഹം ജനിച്ചത്. യോഹന്നാൻ യേശുവിനേക്കാൾ ആറു മാസം മൂപ്പുള്ളവനായിരുന്നു എന്നാണ് ഈ കഥയിൽ നിന്നു സാദ്ധ്യമായ അനുമാനം. ദൈവദൂതനിൽ നിന്ന് യേശുവിന്റെ ജനനത്തിന്റെ മംഗലവാർത്ത കേട്ട മാതാവ് മറിയം, യേശുവിനെ ഗർഭത്തിലേറ്റി ഗലീലായിലെ നസറത്തിൽ നിന്ന് യൂദയാ മലഞ്ചെരുവുകൾക്കിടയിലെ വീട്ടിൽ ഗർഭിണിയായ ഏലീശ്വായെ സന്ദർശിക്കുന്നതിന്റെ നാടകീയമായ വിവരണവും ഈ സുവിശേഷത്തിലുണ്ട്. ബൈബിളിലെ ഏറ്റവും സുന്ദരമായ കവിതകളിലൊന്നും മാഗ്നിഫിക്കാറ്റ് എന്ന പേരിൽ പ്രസിദ്ധമായതുമായ വിശുദ്ധമാതാവിന്റെ സ്തോത്രഗീതത്തിന്റെ പശ്ചാത്തലം ഗർഭസ്ഥരായ യേശുവിന്റേയും യോഹന്നാന്റെയും സംഗമത്തിനു വഴിയൊരുക്കിയ ഈ സന്ദർശനമാണ്.
ദൗത്യം
ലൂക്കാ ഒഴികെയുള്ള സുവിശേഷകന്മാർ യോഹന്നാന്റെ ജന്മകഥ പറയുന്നില്ലെങ്കിലും, എല്ലാ കാനോനിക സുവിശേഷങ്ങളിലും യേശുവിന്റെ പരസ്യജീവിതത്തിന്റേയും സുവിശേഷപ്രഘോഷണത്തിന്റേയും പശ്ചാത്തലത്തിൽ യോഹന്നാനും അദ്ദേഹത്തിന്റെ ദൗത്യവും കടന്നുവരുന്നു. ഒട്ടകരോമം കൊണ്ടുള്ള കുപ്പായവും അരയിൽ തോൽപ്പട്ടയും ധരിച്ച് വെട്ടുക്കിളികളും കാട്ടുതേനും ആഹരിച്ച് മരുഭൂമിയിൽ ജീവിച്ച താപസനായി സുവിശേഷങ്ങളിൽ അദ്ദേഹം കാണപ്പെടുന്നു. തീവ്രമായ ധാർമ്മിക-സദാചാരവ്യഗ്രതകൾ മുറ്റിനിന്ന അദ്ദേഹത്തിന്റെ പ്രഘോഷണം പരുക്കൻ ഭാഷയിലും മുഖം നോക്കാതെയുമായിരുന്നു. ജ്ഞാനസ്നാനം സ്വീകരിക്കാൻ തന്റെ പക്കലെത്തിയ ജനക്കൂട്ടത്തോട് അദ്ദേഹം ഇങ്ങനെ പറഞ്ഞതായി ലൂക്കായുടെ സുവിശേഷത്തിൽ പറയുന്നു:-
ചുങ്കക്കാരും പടയാളികളും സാധാരണക്കാരും ഉൾപ്പെടെ എല്ലാ വിഭാഗം ജനങ്ങൾക്കും, നീതിനിഷ്ഠയിൽ സദാചാരനിരതരായി ജീവിക്കാനുള്ള ആഹ്വാനമായിരുന്നു അദ്ദേഹത്തിന്റെ പ്രഘോഷണം. രണ്ടുടുപ്പുള്ളവൻ ഒന്ന് ഇല്ലാത്തവനു കൊടുക്കണമെന്നും ഭക്ഷണമുള്ളവനും അപ്രകാരം ചെയ്യണമെന്നും തൊഴിലുകളിൽ അതിക്രമം അരുതെന്നും ജനങ്ങളെ ഉപദേശിച്ച അദ്ദേഹം, തന്നേക്കാൾ ഉന്നതനായ മറ്റൊരു പ്രഘോഷകന്റെ ആസന്നമായ വരവിന്റെ മുന്നറിവും അവർക്കു നൽകി.
അന്ത്യം
മത്തായി, മർക്കോസ്, ലൂക്കാ എന്നിവരുടെ സുവിശേഷങ്ങളിൽ സ്നാപകയോഹന്നാന്റെ മരണം രേഖപ്പെടുത്തിയിരിക്കുന്നു. ഗലീലായിലെ ഹേറോദോസ് ആൻറ്റിപ്പാസ് രാജാവിന്റെ ഭരണകാലത്താണ് സ്നാപകയോഹന്നാൻ വധിക്കപ്പെടുന്നത്. ഹേറോദോസിന്റെ സഹോദരൻ പീലിപ്പോസിന്റെ ഭാര്യ ഹേറോദിയ മൂലം യോഹന്നാൻ തടവിലാക്കപ്പെട്ടു. രാജാവ് ഹേറോദിയയെ രഹസ്യമായി വിവാഹം ചെയ്തു. ഇതു മനസ്സിലാക്കിയ യോഹന്നാൻ അവരുടെ ബന്ധത്തെ ശക്തമായി എതിർത്തു. യോഹന്നാൻ ഹേറോദേസിന്റെ പ്രവൃത്തിയെ ശാസിച്ചു ഇപ്രകാരം പറഞ്ഞു:''നിന്റെ സഹോദരന്റെ ഭാര്യയെ നീ പരിഗ്രഹിക്കുന്നത് നിയമവിരുദ്ധമാണ്. അത് ദൈവത്തിന് ഇഷ്ടമുള്ള പ്രവൃത്തിയല്ല.'' ഇതു കേട്ട് കോപാകുലനായ രാജാവ് സ്നാപകയോഹന്നാനെ തുറുങ്കിലടച്ചു.
ജനങ്ങൾ യോഹന്നാനെ ഒരു പ്രവാചകനായിട്ടാണ് കണ്ടിരുന്നത്. അദ്ദേഹം നീതിമാനായിരുന്നെന്ന് ഹേറോദേസ് മനസ്സിലാക്കിയിരുന്നു. ഇക്കാരണത്താൽ അദ്ദേഹത്തെ കൊലപ്പെടുത്തുവാൻ ഹേറേദോസ് ഭയപ്പെട്ടു. സ്നാപകയോഹന്നാനെ കൊലപ്പെടുത്തുവാനായി ഹേറോദിയ രാജാവിനെ നിർബന്ധിച്ചിരുന്നു. അതിനിടെ ഒരിക്കൽ ഹേറോദിയായുടെ പുത്രി ഹേറോദേസിന്റെ ജന്മനാളിൽ രാജസദസിൽ നൃത്തമവതരിപ്പിച്ചു. നൃത്തത്തിൽ പ്രസാദിച്ച രാജാവ് അവൾ ആവശ്യപ്പെടുന്നതെന്തും നൽകാമെന്നു സദസ്സിൽ സമ്മതിച്ചു. അമ്മയുടെയും മകളുടെയും മുൻകൂട്ടിയുള്ള തീരുമാനമനുസരിച്ച് സ്നാപകയോഹന്നാന്റെ ശിരസ് ഒരു തളികയിൽ തരിക എന്ന് അവൾ ആവശ്യമുന്നയിച്ചു. ഇതു കേട്ട രാജാവ് ദുഃഖിതനായി. എങ്കിലും പൊതുസദസ്സിൽ നൽകിയ വാഗ്ദാനമായതിനാൽ രാജാവിന് ആ ആവശ്യം നിറവേറ്റാതെ തരമില്ലായിരുന്നു. ഒടുവിൽ അവളുടെ ആവശ്യപ്രകാരം രാജാവ് ആളയച്ച് തടവിലായിരുന്ന യോഹന്നാന്റെ ശിരസ്സ് വെട്ടിയെടുത്ത് തളികയിൽ അവൾക്ക് സമ്മാനിച്ചു. അവൾ ശിരസ്സുമായി ഹേറോദിയായുടെ അടുക്കലേക്ക് പോയി. യോഹന്നാന്റെ അന്ത്യമറിഞ്ഞ് അദ്ദേഹത്തിന്റെ ശിഷ്യർ മൃതദേഹം കൈയ്യേറ്റു സംസ്കരിച്ചു. യേശുവിനെയും ശിഷ്യർ വിവരമറിയിച്ചു. പിന്നീട് യേശു അത്ഭുതങ്ങൾ പ്രവർത്തിക്കുകയും പ്രസംഗിക്കുകയും ചെയ്യാൻ തുടങ്ങിയ യേശുവിനെ ജനങ്ങൾ പിന്തുടരാൻ തുടങ്ങി. ഇതറിഞ്ഞ ഹേറോദോസ്, അദ്ദേഹത്തെ ഉയിർത്തെഴുന്നേറ്റ സ്നാപകയോഹന്നാനായി കരുതി ഭയപ്പെട്ടതായി ബൈബിളിൽ പറയുന്നു. യോഹന്നാന്റെ ശിഷ്യന്മാരിൽ ചിലർ അദ്ദേഹം ജീവിച്ചിരിക്കെത്തന്നെ യേശുവിനെ പിന്തുടർന്നതായി സുവിശേഷങ്ങളിൽ പറയുന്നു.
ഹേറോദിയായുമായുള്ള അവിഹിതബന്ധം, പിന്നീട് ഹേറോദോസിനെ അദ്ദേഹത്തിന്റെ നിയമാനുസൃതമുള്ള പത്നിയുടെ പിതാവായിരുന്ന പെട്രായിലെ രാജാവ് അരേറ്റാസുമായുള്ള യുദ്ധത്തിലേക്കു നയിച്ചെന്നും അതിൽ അദ്ദേഹത്തിനു നേരിട്ട പരാജയം യോഹന്നാന്റെ വധത്തിനുള്ള ദൈവശിക്ഷയായി യഹൂദരിൽ ചിലർ കണ്ടെന്നും, ഒന്നാം നൂറ്റാണ്ടിലെ യഹൂദചരിത്രകാരനായ ജോസെഫസ് പറയുന്നു.
സെൻഡ് എഞ്ചിൻ
പി.എച്ച്.പി. പ്രോഗ്രാമിംഗ് ഭാഷയെ വ്യാഖ്യാനിക്കുന്ന ഓപ്പൺ സോഴ്‌സ് സ്‌ക്രിപ്റ്റിംഗ് എഞ്ചിനാണ് സെൻഡ് എഞ്ചിൻ. ടെക്നിൻ - ഇസ്രായേൽ ഇൻസ്റ്റിറ്റ്യൂട്ട് ഓഫ് ടെക്നോളജിയിലെ വിദ്യാർത്ഥികളായിരിക്കെ ആൻഡി ഗുട്ട്മാൻസും സീവ് സുരാസ്കിയും ചേർന്നാണ് ഇത് ആദ്യം വികസിപ്പിച്ചെടുത്തത്. അവർ പിന്നീട് ഇസ്രായേലിലെ രാമത് ഗാനിൽ സെൻഡ് ടെക്നോളജീസ് എന്ന കമ്പനി സ്ഥാപിച്ചു. സീവ്, ആൻഡി എന്നിവരുടെ മുൻ‌നാമങ്ങളുടെ സംയോജനമാണ് സെൻഡ് എന്ന പേര്.
സെൻഡ് എഞ്ചിന്റെ ആദ്യ പതിപ്പ് 1999 ൽ പി‌എച്ച്പി പതിപ്പ് 4 ൽ പ്രത്യക്ഷപ്പെട്ടു. ഇത് വളരെ ഒപ്റ്റിമൈസ് ചെയ്ത മോഡുലാർ ബാക്ക്-എൻഡ് ആയി സിയിൽ എഴുതി, ഇത് ആദ്യമായി പി‌എച്ച്പിക്ക് പുറത്തുള്ള ആപ്ലിക്കേഷനുകളിൽ ഉപയോഗിക്കാൻ കഴിയും. സെൻഡ് എഞ്ചിൻ മെമ്മറി, റിസോഴ്സ് മാനേജ്മെൻറ്, പി‌എച്ച്പി ഭാഷയ്‌ക്കുള്ള മറ്റ് സ്റ്റാൻഡേർഡ് സേവനങ്ങൾ എന്നിവ നൽകുന്നു. പി‌എച്ച്പിയുടെ വർദ്ധിച്ചുവരുന്ന ജനപ്രീതിയിൽ ഇതിന്റെ പ്രകടനം, വിശ്വാസ്യത, വിപുലീകരണം എന്നിവ ഒരു പ്രധാന പങ്ക് വഹിച്ചു.
ഇതിനെത്തുടർന്ന് പി‌എച്ച്പി 5 യുടെ നിർണ്ണായക സ്ഥാനം സെൻഡ് എഞ്ചിൻ 2 വഹിക്കുന്നു.
ഏറ്റവും പുതിയ പതിപ്പ് സെൻഡ് എഞ്ചിൻ 3 ആണ്, യഥാർത്ഥത്തിൽ പി‌എച്ച്പി 7 എന്ന കോഡ്നാമം നൽകിയിട്ടുണ്ട്, ഇത് പി‌എച്ച്പി 7 നായി വികസിപ്പിച്ചെടുക്കുകയും പ്രകടനം ഗണ്യമായി മെച്ചപ്പെടുത്തുകയും ചെയ്യുന്നു.
സെൻഡ് എഞ്ചിന്റെ സോഴ്‌സ് കോഡ് സെൻഡ് എഞ്ചിൻ ലൈസൻസിന് കീഴിൽ (ചില ഭാഗങ്ങൾ പി‌എച്ച്പി ലൈസൻസിന് കീഴിലാണെങ്കിലും) സൗജന്യമായി ലഭ്യമാണ്, 1999 മുതൽ php.net-ൽ നിന്നുള്ള ഔദ്യോഗിക റിലീസുകളുടെ ഭാഗമായി ഗിറ്റ് റിപ്പോസിറ്ററി അല്ലെങ്കിൽ ഗിറ്റ്ഹബ്ബ് മിററിൽ ലഭ്യമാണ്. വിവിധ സന്നദ്ധപ്രവർത്തകർ പി‌എച്ച്പി / സെൻഡ് എഞ്ചിൻ കോഡ്ബേസിലേക്ക് സംഭാവന ചെയ്യുന്നു.
ആർക്കിടെക്ചർ
പി‌എച്ച്പി ഒരു കംപൈലറും റൺടൈം എഞ്ചിനുമായി സെൻഡ് എഞ്ചിൻ ആന്തരികമായി ഉപയോഗിക്കുന്നു. പി‌എച്ച്പി സ്ക്രിപ്റ്റുകൾ‌ മെമ്മറിയിലേക്ക് ലോഡുചെയ്‌ത് സെൻഡ് ഓപ്‌കോഡുകളിലേക്ക് സമാഹരിക്കുന്നു. ഈ ഓപ്‌കോഡുകൾ നിർവ്വഹിക്കുകയും സൃഷ്ടിച്ച എച്ച്.ടി.എം.എൽ(HTML) ക്ലയന്റിലേക്ക് അയയ്ക്കുകയും ചെയ്യുന്നു. സെൻഡ് ഭാഗം 1 പൂർണ്ണമായും ഭാഗം 2 ന്റെ ഭാഗവും എടുക്കുന്നു; പി‌എച്ച്പി 2, 3 ഭാഗങ്ങൾ എടുക്കുന്നു.
സെൻഡ് തന്നെ ശരിക്കും ഭാഷാ കോർ മാത്രമേ സൃഷ്ടിക്കുന്നുള്ളൂ, ചില മുൻ‌നിശ്ചയിച്ച ഫംഗ്ഷനുകൾ ഉപയോഗിച്ച് പി‌എച്ച്പി അതിന്റെ അടിസ്ഥാനകാര്യങ്ങളിൽ നടപ്പിലാക്കുന്നു.
അവലംബം
വർഗ്ഗം:സി സോഫ്റ്റ്‌വേർ
കമ്പകം
ഇന്ത്യയിലെ സവിശേഷ കാലാവസ്ഥയിൽ വളരുന്ന ഡിപ്‌റ്റെറോകാർപാസിയ കുടും‌ബത്തിൽ പെട്ട മരമാണ് കമ്പകം (ശാസ്ത്രീയ നാമം:Hopea ponga). പൊങ്ങ എന്ന പേരിലും സാധാരണ അറിയപ്പെടുന്നു. ഈർപ്പമുള്ള നിത്യഹരിത വനങ്ങളിലാണ് ഇത് വളരുന്നത്.
സമുദ്രനിരപ്പിൽ നിന്നും 900 മീറ്റർ വരെ ഉയരമുള്ള പ്രദേശത്തു വളരുന്ന ഇവ ഉപമേലാപ്പ്‌ മരങ്ങളാണ്. ഈ മരങ്ങൾ പശ്ചിമഘട്ടത്തിന്റെ തെക്കു ഭാഗത്തും മധ്യഭാഗത്തും കണ്ടു വരുന്നു. ഇതിന്റെ തടി ആനക്കൂടുകൾ പോലെയുള്ള കട്ടിയുള്ള ചട്ടക്കൂടുകൾ നിർമ്മിക്കാൻ ഉപയോഗിക്കുന്നുണ്ട്. പ്രധാനമായി നദീതീരങ്ങളിൽ കണുന്നു.
പൂവ്
അഞ്ചിതളുകളുള്ള സുഗന്ധമുള്ള വെളുത്ത പൂക്കൾ കുലകളായി കാണപ്പെടുന്നു.
കായ്
കമ്പകത്തിന്റെ കായ ഒറ്റ വിത്തുളളതും ചെറുതും വലുതുമായ വീർത്ത വിദളങ്ങളോടു കൂടിയതുമാണ്‌.
മറ്റു പേരുകൾ
പൊങ്ങ്, ഇലപ്പൊങ്ങ്, എയ്യകം, ഇരുമ്പകം, നായുരുപ്പ്, നായ്‌ത്തമ്പകം, നടുവേലിപ്പൊങ്ങ്.
=അവലംബം=
കുരമ്പാല അടവി ഉത്സവം
പത്തനംതിട്ട ജില്ലയിലെ പന്തളത്തിന് സമീപപ്രദേശമായ കുരമ്പാലയിൽ സ്ഥിതി ചെയ്യുന്ന കുരമ്പാല പുത്തൻകാവ് ദേവീക്ഷേത്രത്തിൽ നടത്തപ്പെടുന്ന ഉത്സവമാണ് കുരമ്പാല അടവി ഉത്സവം.
ഐതിഹ്യം
വേലൻ സമുദായത്തിൻറെ കുലമൂർത്തിയായ അടവിയെ പ്രീതിപ്പെടുത്താനാണ് ഈ ഉത്സവം നടത്തുന്നത്. ഫെബ്രുവരി, മാർച്ച് മാസങ്ങളിലായി 13 ദിവസം നീണ്ടുനില്ക്കുന്ന ഈ ഉത്സവം അഞ്ചു വർഷം കൂടുമ്പോഴാണ് നടത്തിവരുന്നത്. ദേവി തന്റെ സ്വരൂപത്തിലേക്ക് ആവാഹിച്ചു എന്നാണ് നാട്ടുകാരുടെ വിശ്വാസം. ഇതോടെ പൂർവ്വാധികം ശക്തിയുള്ള ദേവിയെ പ്രീതിപ്പെടുത്തുന്നതിനായി നാട്ടുകാർ നൽകുന്ന നൈവേദ്യമാണ് ഉത്സവനാളിലെ ചൂരൽ ഉരുളിച്ച. നരബലി പോലെയുള്ള ചൂരൽ ഉരുളിച്ച കേരളത്തിൽ ഇവിടെ മാത്രമാണ് നടക്കുന്നത്. കുരമ്പാല നിവാസികൾക്ക് മാത്രമേ ഇതിൽ പങ്കെടുക്കാൻ അവകാശമുള്ളൂ. ഉത്സവദിവസങ്ങളിൽ രാത്രി ഒൻപതു മണി മുതൽ ദിവസവും, തപ്പുകാച്ചി ക്കൊട്ടും താവടി തുള്ളലും  പന്നത്താവടിയും പടയണി വിനോദവും നടക്കും.
ഉത്സവത്തിന്റെ മൂന്നാം നാൾ വെള്ളയും കരിയും കോണ്ട് ഉണ്ടാക്കുന്ന കോലവും, നാലാംനാൾ ഗണപതി കോലവും ഗണപതി പിശാചു കോലവും,   അഞ്ചാം നാൾ  മറുതക്കോലവും, ആറിനു വടിമാടൻ കോലവും തോപ്പിമാടൻ കോലവും , ഏഴിന് പുള്ളിമാൻ കോലവും , എട്ടിന് ചെറുമാടൻ കോലവും, ഒൻപതിന് 51 പച്ചപ്പാളയിൽ  തീർക്കുന്ന കാലയക്ഷിക്കോലവും, പത്തിന് കുതിര തുള്ളലും നടക്കും. മാർച് 11 നു ആണ് അടവി ഉത്സവം. രാവിലെ ഒൻപതു മുതൽ, തെങ്ങ്, പന, കമുക് കളിപ്പിക്കലുണ്ടാവും. അന്ന് വൈകുന്നേരം ഏഴിന് തുടങ്ങുന്ന പടയണി, രാത്രി 12 മണിയോടെ സമാപിക്കും. അന്ന് ശീതങ്കൻ തുള്ളൽ, വൈരാവി തുടങ്ങിയവ എത്തി കാലം കൊഴുപ്പിക്കും .പടയണി അവസാനിച്ചാൽ പാനയടിയാണ്. ക്ഷേത്ര വെളിച്ചപ്പാട് മരക്കുറ്റിയിൽ 101 ഇളനീർ ഉടയ്ക്കും. അടവിയിൽ ചൂരൽ ഉരുളാൻ വ്രതം എടുത്തവർ വെളിച്ചപ്പാടിൽ നിന്നും ഭസ്മം വാങ്ങി ക്ഷേത്ര നടയിൽ എത്തി ചൂരൽ ദേഹത്ത് ചുറ്റി വടക്കോട്ട് ഉരുളും. അപ്പോൾ ചൂരൽ മുള്ളുകൾ തറച്ച് ദേഹത്ത് നിന്നും പൊടിയുന്ന ചോര ദേവിക്കുള്ള വഴിപാടാണ്. പതിനൊന്നാം നാളിൽ, നായാട്ടും പടയും ചടങ്ങാണ്. പന്ത്രണ്ടിന്  പൂപ്പടയും കാലൻ കോലം തുള്ളലും ഉണ്ടാവും. പതിമൂന്നാം ദിവസം, അമ്പലവും വിളക്കുമെന്ന ചടങ്ങ് കഴിഞ്ഞാൽ ഭൈരവിക്കോലം കളത്തിലെത്തും. തുള്ളി ഒഴിയുന്ന കോലത്തിനു മുന്നിൽ കരിങ്കോഴിയെ കാണിച്ച്‌, പാടി വിളിച്ച്, ചിറമുടിയിലെ കൈതപ്പൂ തോട്ടത്തിലേക്ക് കൊണ്ടുപോകും. ചിറമുടിയിലേക്ക് പോകുന്ന കോലത്തെ  അവിടെയുള്ള പാല മരത്തിൽ തൂക്കി, കുരുതിയും നടത്തി , തിരിഞ്ഞു നോക്കാതെ കരക്കാർ മടങ്ങുന്നതോടെ  അടവി ഉത്സവം സമാപിക്കും.
പ്രത്യേകതകൾ
കാച്ചിക്കൊട്ടി, കാപ്പ് ഒലിയും താവടിയും പന്നത്താവടിയും  തുള്ളുന്ന ഉത്സവത്തിന്‌ സവിശേഷതകൾ ഏറെയാണ്‌.
2011 ലെ പടയണി സംഘാടനം
2006 മാർച്ചിൽ   നടന്ന അടവി ഉത്സവത്തിന്‌ ശേഷം ഇപ്പോഴാണ് അടുത്ത ഊഴം. കുരമ്പാല പടേനി കളരിയാണ് നേതൃത്വം വഹിക്കുന്നത്. കുരമ്പാല പടയണിയിൽ വിനോദത്തിനാണ്  പ്രാധാന്യം. കാഴ്ചക്കാരെ ചിരിപ്പിക്കുകയും ചിന്തിപ്പിക്കുകയും ചെയ്യുന്ന, ഹാസ്യ രൂപങ്ങളായ വെളിച്ചപ്പാട്, പരദേശി, പുലവൃത്തം, അമ്മൂമ്മയും വാല്യക്കാരനും ശർക്കരക്കൂടം, മാസപ്പടി, അന്തോണി തുടങ്ങിയ വിനോദ രംഗങ്ങൾ വളരെ തന്മയത്തത്തോടെയാണ് പടേനി കളരിയിലെ കലാകാരന്മാർ അവതരിപ്പിക്കുന്നത്‌. വിനോദത്തിന്റെ ആചാര്യനായിരുന്ന പരേതനായ പന്തളം നാരായണപിള്ള ആശാന്റെ  ശിക്ഷണമാണ്  പടേനി കളരിയുടെ കൈമുതൽ.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ ഉത്സവങ്ങൾ
തോട്ടപ്പള്ളി സ്പിൽവേ
thumb|220px|തോട്ടപ്പള്ളി സ്പിൽവേ ആലപ്പുഴയിൽ നിന്ന് 20 കി.മീ മാറി തോട്ടപ്പള്ളിയിൽ സ്ഥിതി ചെയ്യുന്ന സ്പിൽവേ / ചീപ്പ് ആണ് തോട്ടപ്പള്ളി സ്പിൽവേ. 1955ൽ പണി പൂർത്തിയാക്കിയ സ്പിൽവേയിൽ കൂടിയാണ് ദേശീയപാത 66 കടന്ന് പോകുന്നത്. 420 മീറ്റർ ആണ് ഇതിന്റെ ദൂരം.
പടിഞ്ഞാറൻ കാലവർഷത്തെ തുടർന്ന് കുട്ടനാട്ടിൽ ഉണ്ടാകുന്ന വെള്ളപ്പൊക്കത്തിൽ നിന്ന് നെൽകൃഷിയെ രക്ഷിക്കാനായാണ് ഇത് സ്ഥാപിച്ചത്. ഈ സമയത്ത് സ്പിൽവേയിലെ ഷട്ടറുകൾ ഉയർത്തി വെള്ളത്തെ അറബിക്കടലിലേക്ക് ഒഴുക്കിക്കളയുന്നു. മണിമലയാർ, അച്ചൻകോവിലാർപമ്പാനദി എന്നിവയിലൂടെ അപ്പർകുട്ടനാട‌്, ലോവർ കുട്ടനാട് പ്രദേശങ്ങളിൽ നിന്ന് അധികമായി വെള്ളം ഒഴുകുന്നതിനാണ് തോട്ടപ്പള്ളി സ്പിൽ‌വേ നിർമ്മിച്ചിരിക്കുന്നത്.
സെക്കൻഡിൽ 19,500 ക്യുബിക് മീറ്റർ വെള്ളം ഒഴുകുന്ന തരത്തിലാണ് ഇത് രൂപകൽപ്പന ചെയ്തിരിക്കുന്നത്, എന്നാൽ നിർമ്മാണത്തിനുശേഷം സെക്കൻഡിൽ 600 ക്യുബിക് മീറ്റർ വെള്ളം ഒഴിക്കാൻ കഴിയുമെന്ന് കണ്ടെത്തി. ഈ ഒഴുക്ക് കുറയാനുള്ള കാരണങ്ങൾ, മഴക്കാലത്ത് ശക്തമായ കടൽക്കാറ്റ്, കുട്ടനാടിന്റെ ജലനിരപ്പിനെ അപേക്ഷിച്ച് സമുദ്രനിരപ്പ് ഉയരുക, സ്പിൽ‌വേയുടെ പടിഞ്ഞാറൻ ഭാഗത്ത് മണൽ ബാറുകൾ രൂപീകരിക്കുക, മുൻ‌നിര കനാലിന്റെ വീതി എന്നിവ വളരെ ഇടുങ്ങിയതാണ് ഇത്രയും വെള്ളം സ്പിൽ‌വേയിലേക്ക് കൊണ്ടുപോകാൻ.
വേഡ്‌വെബ്ബ്
മൈക്രോസോഫ്റ്റ് വിൻഡോസിൽ പ്രവർത്തിക്കുന്ന അന്തർദേശീയ ഇംഗ്ലീഷ് നിഘണ്ടുവും, പര്യായനിഘണ്ടുവുമാണ്‌ വേഡ്‌വെബ്ബ് (വേർഡ്‌വെബ്ബ്). ഇന്റർനെറ്റിലും ഇത് ലഭ്യമാണ്‌.
പതിപ്പുകൾ
രണ്ട് പതിപ്പുകളായി ഇത് ലഭ്യമാണ്‌: സൗജന്യ പതിപ്പും, വേഡ്‌വെബ്ബ് പ്രൊ പതിപ്പും.
വേർഡ്‌വെബ്ബ് പതിപ്പ് 5.0 ൽ മൂന്ന് വെബ്ബ് സ്രോതസ്സുകളിൽ നിന്നുള്ള വിവരങ്ങൾ കാണിക്കുന്നു: വിക്കിപീഡിയ, വിക്കിഷ്ണറി, വേഡ്‌വെബ്ബ് ഓൺലൈൻ. ഈ വിവരങ്ങളെല്ലാം തന്നെ മൂന്ന് വ്യത്യസ്ത ടാബുകളിലായി വീക്ഷിക്കുവാൻ സാധിക്കും.
വർഗ്ഗം:നിഘണ്ടു സോഫ്റ്റ്‌വേർ
ബോമാൻസ് മെംബ്രേൻ
ബോമാൻസ് മെംബ്രേൻ (ബോമാൻസ് പാളി, ആന്റീരിയർ ലിമിറ്റിംഗ് ലാമിന, ആന്റീരിയർ ഇലാസ്റ്റിക് ലാമിന) കോർണിയയിലെ എപ്പിത്തീലിയത്തിനും സ്ട്രോമയ്ക്കും ഇടയിൽ സ്ഥിതിചെയ്യുന്ന മിനുസമാർന്ന പാളിയാണ്. ഇത് ഒരിക്കൽ നശിച്ചാൽ വീണ്ടും ഉണ്ടാകാത്ത പാളിയാണ്. ഇത് ശക്തവും ക്രമരഹിതവുമായ കൊളാജൻ ഫൈബ്രിലുകൾ ചേർന്നതാണ്, അതിൽ മിനുസമാർന്ന മുൻഭാഗം എപ്പിത്തീലിയൽ ബേസ്മെൻറ് മെംബ്രേനിനെ അഭിമുഖീകരിക്കുന്നു, പിൻഭാഗം കോർണിയൽ സ്ട്രോമയുടെ കൊളാജൻ ലാമെല്ലയുമായി ലയിക്കുന്നു.
പ്രായപൂർത്തിയായ മനുഷ്യരിൽ, ബോമാൻസ് മെംബ്രേൻ 8-12 μm കട്ടിയുള്ളതാണ്. പ്രായമാകുമ്പോൾ ഈ പാളി കനംകുറഞ്ഞതായി മാറുന്നു. സസ്തനികളിൽ, പ്രൈമേറ്റുകളിൽ മാത്രമേ ബോമാൻസ് മെംബ്രേൻ കാണപ്പെടുന്നുള്ളൂ.
ബോമാൻസ് മെംബ്രേൻറെ ധർമ്മം അവ്യക്തമായി തുടരുന്നു, കൂടാതെ ഇതിന് കോർണ്ണിയൽ ഫിസിയോളജിയിൽ നിർണായക സ്ഥാനമൊന്നുമില്ല. അടുത്തിടെ ഈ പാളി ഒരു ഫിസിക്കൽ തടസ്സമായി പ്രവർത്തിച്ച് സബ്‌ എപ്പിത്തീലിയൽ നെർവ് പ്ലെക്‌സസിനെ പരിരക്ഷിക്കുന്നതിന് സഹായിക്കുമെന്നും, അതുവഴി എപ്പിത്തീലിയൽ ഇന്നർവേർഷനും സെൻസറി വീണ്ടെടുക്കലും വേഗത്തിലാക്കാമെന്നും അഭിപ്രായപ്പെടുന്നു. മാത്രമല്ല, കോർണിയ സ്ട്രോമയ്ക്ക് നേരിട്ടുള്ള ആഘാതം ഏല്ക്കുന്നത് തടയുന്ന പാളിയായും ഇത് പ്രവർത്തിക്കുന്നു, അതിനാൽ ഇത് സ്ട്രോമയ്ക്ക് സംഭവിക്കുന്ന മുറിവുകൾ ഉണക്കുന്നതിലും രൂപാന്തര തലത്തിൽ ആന്റീരിയർ കോർണിയയുടെ സുതാര്യത പുനസ്ഥാപിക്കുന്നതിലും വളരെയധികം സഹായിക്കുന്നു.
ബോമാൻസ് മെംബ്രേൻറെ ഒരു ഭാഗം ഫോട്ടോ റിഫ്രാക്റ്റീവ് കെരറ്റെക്ടമി റിഫ്രാക്റ്റീവ് സർജറി ( പിആർകെ എന്നറിയപ്പെടുന്നു) ചെയ്യുമ്പോൾ നശിച്ചുപോകുന്നു. ഇങ്ങനെ നശിക്കുന്ന ഭാഗം പിന്നീട് വീണ്ടും ഉണ്ടാകുന്നതല്ല.
ചരിത്രം
ഈ മെംബ്രേൻ കണ്ടെത്തിയ ഇംഗ്ലീഷ്നേത്രരോഗവിദഗ്ദ്ധൻ സർ വില്യം ബോമാൻ (1816–1892) അവർകളുടെ പേരിലാണ് ബോമാൻസ് മെംബ്രേൻ അറിയപ്പെടുന്നത്. ബോമാന്റെ പാളി യഥാർഥത്തിൽ ഒരു മെംബ്രേൻ അല്ല, അതിനാൽ മെംബ്രേൻ എന്ന് വിളിക്കുന്നത് ഉചിതവുമല്ല. ബോമാൻസ് പാളി എന്ന പദം ഇപ്പോൾ കൂടുതൽ സ്വീകാര്യത നേടാൻ തുടങ്ങിയിരിക്കുന്നു.
ബാഹ്യ ലിങ്കുകൾ
വർഗ്ഗം:കണ്ണ്
സാൻ ബെനിറ്റോ കൗണ്ടി
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് കോസ്റ്റ് റേഞ്ച് മലനിരകളിൽ സ്ഥിതിചെയ്യന്ന ഒരു കൌണ്ടിയാണ് സാൻ ബെനിറ്റോ കൌണ്ടി. 2010 ലെ സെൻസസ് പ്രകാരം ഈ കൌണ്ടിയിലെ ജനസംഖ്യ 55,269 ആയിരുന്നു. ഈ കൌണ്ടിയുടെ മുഖ്യകാര്യാലയം സ്ഥിതിചെയ്യുന്നത് ഹോളിസ്റ്റെർ നഗരത്തിലാണ്. സാൻ ജോസ്-സാൻ ഫ്രാൻസിസ്കോ-ഓക്ലാന്റ്, CA കമ്പൈൻഡ് സ്റ്റാറ്റിസ്റ്റിക്കൽ മേഖലയിൽ ഉൾപ്പെട്ടിരിക്കുന്ന സാൻ ജോസ്- സണ്ണിവെയിൽ-സാന്താ ക്ലാര, CA മെട്രോപോളിറ്റൻ സ്റ്റാറ്റിസ്റ്റിക്കൽ ഏരിയയുടെ ഭാഗമാണ് സാൻ‌ ബെനിറ്റോ കൌണ്ടി. എൽ കാമിനോ റീയൽ പാത കൌണ്ടിയിലൂടെ കടന്നു പോകുന്നു. അതുപോലെ ഒരു സ്പാനിഷ് മിഷൻ ഈ കൌണ്ടിയിലെ സാൻ ജുവാൻ ബൌട്ടിസ്റ്റ നഗരത്തിൽ നിലനിൽക്കുന്നു.
ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച് ഈ കൗണ്ടിയ്ക്ക് ഏകദേശം 1,390 ചതുരശ്ര മൈൽ (3,600 ചതുരശ്ര കിലോമീറ്റർ) വിസതൃതിയാണുള്ളത്. ഇതിൽ 1,389 ചതുരശ്ര മൈൽ (3,600 ചതുരശ്ര കിലോമീറ്റർ) പ്രദേശം കര ഭൂമിയും ബാക്കി 1.8 ചതുരശ്ര മൈൽ (4.7 ചതുരശ്ര കിലോമീറ്റർ) (0.1 ശതമാനം) ജലം ഉൾപ്പെട്ടതുമാണ്.
സാന്താ ക്ലാര കൗണ്ടിയുമായി അതിർത്തി പങ്കിടുന്ന സാൻ ബെനിറ്റോ കൗണ്ടി, സാൻഫ്രാൻസിസ്കോ ഉൾക്കടൽ മേഖലയുടെ തൊട്ടടുത്താണ് സ്ഥിതിചെയ്യുന്നത്. അതിനാൽ പലപ്പോഴും ആ പ്രദേശത്തിന്റെ ഒരു ഭാഗമായും ഇതു കണക്കാക്കപ്പെടുന്നുണ്ട്.
അവലംബം
വർഗ്ഗം:കാലിഫോർണിയയിലെ കൗണ്ടികൾ
രാമരാജാബഹദൂർ
സി.വി. രാമൻപിള്ളയുടെ മൂന്നാമത്തെ ചരിത്രാഖ്യായികയാണ് 1918-ൽ പ്രസിദ്ധീകരിച്ച രാമരാജാബഹദൂർ. ധർമ്മരാജയുടെ തുടർച്ചയായാണ് ഈ ഗ്രന്ഥം രചിക്കപ്പെട്ടിട്ടുള്ളത്. രാമൻപിള്ള 61-ആം വയസ്സിലാണ് ഈ ഗ്രന്ഥം രചിച്ചത്. 1918, 1919 കളിലായി ഗ്രന്ഥം രണ്ടു ഭാഗങ്ങളിലായാണ് പ്രസിദ്ധപ്പെടുത്തിയത്.
തിരുവിതാംകൂറും ടിപ്പുസുൽത്താനുമായുള്ള യുദ്ധമാണ് ഈ കഥയിലെ ഇതിവൃത്തം. യുദ്ധത്തിൽ തോൽവിയിലേക്ക് നീങ്ങിക്കൊണ്ടിരിക്കുന്ന തിരുവിതാംകൂർ, പെരിയാറിലെ വെള്ളപ്പൊക്കം മൂലം ടിപ്പുവിന്റെ സേനക്കുണ്ടായ നാശനഷ്ടങ്ങൾ മൂലം രക്ഷപ്പെടുന്നതാണ് കഥ. ദിവാൻ സ്ഥാനത്തേക്കെത്തിയ രാജാകേശവദാസാണ് നായകകഥാപാത്രം.
അവലംബം
വർഗ്ഗം:മലയാളം നോവലുകൾ വർഗ്ഗം:ചരിത്രാഖ്യായികകൾ വർഗ്ഗം:ചരിത്ര നോവലുകൾ വർഗ്ഗം:സി.വി. രാമൻപിള്ള രചിച്ച ചരിത്രനോവലുകൾ വർഗ്ഗം:സി.വി. രാമൻപിള്ള എഴുതിയ നോവലുകൾ
സാന്താ റോസ
സാന്താ റോസ, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സൊനോമ കൗണ്ടിയിലുൾപ്പെട്ട ഒരു നഗരമാണ്. 2014 ലെ കണക്കുകൾ പ്രകാരം ഈ പട്ടണത്തിലെ ജനസംഖ്യ 174,170 ആയിരുന്നു.
കാലിഫോർണിയയിലെ ‘റെഡ്‍വുഡ് എമ്പയർ’ (കാലിഫോർണിയിലെ വടക്കൻ തീരപ്രദേശം ഇങ്ങനെ വിളിക്കപ്പെടുന്നു), വൈൻ കണ്ട്രി (വടക്കൻ കാലിഫോർണിയയുടെ ഭാഗമായ ഇവിടെ ഏറ്റവും നിലവാരമുള്ള മുന്തിരി വിളയുന്ന പ്രദേശമാണ്), നോർത്ത് ബേ എന്നിവയുൾക്കൊള്ളുന്ന മേഖലയിലെ ഏറ്റവും വലിയ നഗരമാണ് സാന്താ റോസ. അതുപോലെതന്നെ സാൻ ജോസ്, സാൻ ഫ്രാൻസിസ്കോ, ഓക്ൿലാൻറ്, ഫ്രെമോണ്ട് എന്നിവ കഴിഞ്ഞാൽ സാൻ ഫ്രാൻസിസ്കോ ഉൾക്കൽ പ്രദേശത്തെ ജനസംഖ്യ കൂടുതലുള്ള അഞ്ചാമത്തെ നഗരവും കാലിഫോർണിയ സംസ്ഥാനത്തെ ജനസാന്ദ്രതയനുസരിച്ച് 28 ആം സ്ഥാനമുള്ള നഗരവുമാണിത്.